Bolton zamerio Trampu što nije još snažnije „kažnjavao” Kinu u ekonomskom smislu - Demostat - Dnevni list Danas\nPočetna » Politika » Demostat » Bolton zamerio Trampu što nije još snažnije „kažnjavao” Kinu u ekonomskom smislu\nBolton zamerio Trampu što nije još snažnije „kažnjavao” Kinu u ekonomskom smislu\nNovi američki predsednik Džozef Bajden će, gle ironije, imati koristi od zaoštrenog stava odlazećeg šefa države Donalda Trampa prema Kini.\n1Piše: Demostat/Marija Stojanović 17. decembra 2020. 11.24\nŠirom sveta je pojačan negativan stav prema ponašanju Pekinga, makar deklarativno, poručio je bivši Trampov savetnik za nacionalnu bezbednost Džon Bolton, u onlajn diskusiji u organizaciji Društva „Henri Džekson”, transatlantskog tink-tenka sa sedištem u Londonu.\nGovoreći o „štetnom ponašanju” kineskih vlasti, Bolton je naveo i da je Peking od „samog početka epidemije korona virusa skrivao informacije, a to čini i dalje – mi, osim nekoliko objavljenih strogih mera, ne znamo koliki je opseg virusa bio, niti kakve su posledice po kinesku ekonomiju”.\nPrema mišljenju nekadašnjeg Trampovog bliskog saveznika, Kina i Rusija imaju kapacitet da proizvedu nuklearno i biološko oružje.\nU tom kontekstu, on zamera odlazećem predsedniku SAD što nije još snažnije „kažnjavao” Kinu u ekonomskom smislu, kao i što nije u potpunosti zaoštrio odnose sa Iranom, koji nije odustao od svog nuklearnog programa.\nNa „listi” grešaka republikanskog predsednika, smatra Bolton, našla se i najava da će biti povučene američke trupe iz Avganistana, te pokušaj „pružanja ruke“ Severnoj Koreji, „koja nije obustavila testiranja raketnih projektila”.\n„Sjedinjene Države su globalna sila, to treba da bude jasno i Bajdenovoj budućoj administraciji. Povlačenje naše vojske sa „osetljivih tačaka“ neće doneti stabilizaciju područjima poput Avganistana, gde je potrebno da se još dugo zadrže i snage NATO i američka vojska. Što se tiče Rusije, Bajden treba da shvati da nam ona nije prijatelj, a u odnosu na Iran trebalo da je Tramp upotrebi politiku ‘maksimalnog sankcionisanja’. Dakle, novi predsednik SAD neće rešiti problem sa Teheranom ako se SAD naprosto vrate nuklearnom sporazumu sa Iranom, postignutom za vreme mandata Baraka Obame, to bi bilo pogrešno, jer bi se iranske vlasti ponovo ponašale kao da su „na steroidima”, tvrdi Bolton.\nOn je konstatovao i da je potrebno da NATO ojača svoju ulogu, i na području Bliskog istoka, i na teritoriji Evrope, što bi se postiglo i uvećanjem budžeta Alijanse.\n„Odbrambene snage Evropske unije često su se proteklih godina takmičile sa NATO-m, i umesto da sarađuju, neretko su zabadale ‘nož u srce’ Alijansi”, istakao je Bolton.\nSumirajući teškoće sa kojima će se na svetskoj sceni potencijalno suočiti nova administracija u Vašingtonu, Džon Bolton je naveo: „strah od nuklearnog naoružanja, terorizam, ponašanje Rusije i Kine”.\n„Svet 21. veka je rizično mesto. Ovo nije Hladni rat ‘broj dva’, ali jeste sudar različitih sistema”, poručio je Bolton.\nKada je reč o eventualnim preprekama za Bajdena „na domaćem terenu”, on je pomenuo „isprepletanosti i nejasnoće u kadrovskom smislu”, te ponašanje mnogih iz nove administracije koji „kao da ne shvataju da se svet promenio od vremena kada su bili deo Obaminog tima”.\n„Ne treba biti naivan i očekivati da će se, recimo, bivši državni sekretar SAD Džon Keri baviti isključivo klimatskim promenama, što mu je dužnost u Bajdenovoj administraciji”, tvrdi Bolton.\nUpitan čime će se baviti u narednom periodu, naveo je: „Mi u Republikanskoj stranci treba da se posvetimo diskusijama kako da vratimo neke političke principe iz vremena Ronalda Regana i da osnažimo svoje uporište za naredne izbore, da nam, dakle, u centru pažnje bude kreiranje politike, a ne sam karakter predsednika, kao što je ponekad bio slučaj sa Donaldom Trampom. Iako je Tramp učinio i niz dobrih koraka u spoljnoj politici, makar na rečima, ako ne uvek i u praksi, dug put je pred nama”.\nOn je u tom kontekstu ocenio da je u protekle četiri godine „priznanje Izraela na inicijativu Vašingtona postalo realnost”, ukazujući da su Izrael priznale mnoge države u svetu, dok su Palestinci „šampioni da propuste istorijske šanse da reše konflikt sa Izraelom”.\n„Rešenje koje bi značilo uspostavljanje dveju država je faktički propalo, mislim da je realnije očekivati da se taj dugotrajni spor reši tako što će pored već postojeće države Izrael biti stvorene još dve države, uz podelu Pojasa Gaze”, istakao je on.\nBolton, koji je i bivši ambasador SAD u Ujedinjenim nacijama, postao je poznat široj javnosti u Srbiji u leto 2018, kada je izjavio da Amerika „ne isključuje teritorijalna prilagođavanja ukoliko bi se dve strane (Beograd i Priština) o tome dogovorile”.\nDve godine kasnije, u razgovoru za portal Gazeta ekspred napomenuo je da to nije bila njegova zamisao, već ideja predsednika Srbije i Kosova, Aleksandra Vučića i Hašima Tačija, sa kojom je bio upoznat.\n„U slučaju Kosova i Srbije postojale su indikacije još 2018. da su lideri hteli da to pitanja reše, jer su videli da ne mogu da ostvare stvarni nezavisni ekonomski razvoj i stabilnost dok se njihovi odnosi ne normalizuju. Bilo je to vrlo kontroverzno unutar tih država, ali se meni učinilo da je to vredno napora. Jedna od stvari o kojima su razgovarali bila je mogućnost razmene teritorija. Ovakvu ideju sa gnušanjem je dočekala Nemačka, zapadna Evropa, ali i pojedini na Balkanu. Moja ideja nije razmena teritorija, ali lideri Kosova i Srbije su to tražili. Mislio sam da se moraju preduzeti određeni koraci na Balkanu i u Istočnoj Evropi. Prvo, da se smanji ruska uključenost. Na Balkanu sam rekao da opasnost ostaje sa nerešenim sporovima, to je plodno tlo za nekoga ko može da stvori sukobe”, istakao je Bolton u julu ove godine. On u najnovijoj video-raspravi nije nijednom rečju pomenuo ni situaciju na Zapadnom Balkanu, niti problem Kosova.\nSmena zbog „dubokih razlika”\nDonald Tramp je smenio Boltona sa mesta savetnika za nacionalnu bezbednost u septembru 2019.\nKako su tada preneli uticajni američki mediji, na takav korak predsednik SAD se odlučio usled dubokih neslaganja oko ključnih spoljnopolitičkih pitanja.\nPostojalo je široko rasprostranjeno uverenje u diplomatskim krugovima da je Tramp smatrao da treba „omekšati” pristup prema rivalima Amerike, poput Rusije, Irana, Severne Koreje, čemu se Bolton oštro protivio.\nDemostat, Donal Tramp, dzon boltonVašington\n18. decembra 2020. u 10.09\nBolton nije zamerio Trampu sto nije kaznjavao vise Kinu. Vec je Tramp njemu zamerio sto je svojim SPONZORIMA odao jednu od varijanti americkih vojnih resenja za Venecuelu o ANGAZOVANJU 5000 marinaca u toj latinoamerickoj drzavi. Zato ga je i otpustio jer se zalagao u nacionalnoj bezbednosti za otvaranje ratova, a ne povlacenje vojnika sa svetskih zarista sto je bilo trampovovo predizborno obecanje, koje je na kraju i ostvario.\nBolton nije otkrio nikakvu toplu vodu kad je rekao da su Kina i Rusija sposobne da proizvode biolosko oruzje, jer one to jesu.\nAli, Bolton nije rekao da su jedino SAD sposobne da biolosko oruzje ZLOUPOTREBE i upotrebe cak i nad svojim stanovnistvom. Po svedocenju jednog jermenskog naucnika-biologa, profesionalno angazovanog u tajnoj americkoj laboratoriji u toj drzavi, koji je rekao da SAD od 1998.godine realizuju dva tajna projekta o prikupljanju patogena sirom sveta i njihovom prepakovanju u biolosko oruzje. On je takodje istakao da se u Ukrajini nalazi jos 8 takvih tajnih laboratorija, gde se eksperimentise sa zarazama i o rezultatima obavestavaju vodje projekta u Merilendu. Po svedocenju ovog coveka tako je nastao i Kovid 19, ili korona pandemija. Jer, prema ovom naucniku, koji je profesionalno radio na ovom americkom projektu, postoje 4 korona virusa koji su uoceni u istocnoj Evropi, od kojih se ljudi razboljevaju tako sto kijaju i imaju blage prehlade, i JEDAN KORONA VIRUS koji potice sa Bliskog istoka koji je SMRTONOSAN.\nVerocatno su laboratorije u MERILENDU bas od ovog bliskoistocnog virusa spakovali svetu KOVID 19, a migranti sa bliskog istoka koji su vodjeni rukom CIA preplavili Evropu, mozda su bas i razneli zarazu, jer su naterani na pesacenje i nehumane uslove zivota na teritorijama gde nikada nisu ziveli.\nZato svi koji kazu da je Kovid 19 kineski virus klevecu Kinu. Pa i Tramp. Jer, to je americki virus protiv Evrope, koji je Amerikancima trebao kako bi se srusila evropska ekonomija i pokusala da dostigne konkurentnost koju su SAD odavno izgubile zbog megalomanske korupcije o vodjenja non-stop privatnih ratova radi pljacke drugih naroda i popunjavanja budzetske rupe, neravnoteze u strukturi privrede u korist neproizvodnog-usluznog sektora i nerealnosti berze koja je razmakla trgovinu na 30-togodisnja ocekivanja proizvodnje koja se sad vec prodaje.\nP.s. Sam9 bez cenzure


PROŠIRENJE NADLEŽNOSTI JAVNIH BELEŽNIKA: Notari će uskoro dobiti nove nadležnosti koje se tiču vanbračnih postupaka, porodičnog i bračnog zakonodavstva, kao i registraciju i sve promene vezane za rad privrednih društava\nJavni beležnici u Srbiji mogli bi uskoro da dobiju nove nadležnosti za sporazumni razvod braka između supružnika kao i registraciji i sve promene vezane za rad privrednih društava.\nOd početka rada, 1. septembra 2014. godine, Javni beležnici u Srbiji overili su gotovo dva miliona isprava, a samo u poslednja tri meseca, od kada su u njihovoj isključivoj nadležnosti overe potpisa, prepisa i rukopisa, 850.000 isprava, rekao je predsednik Javnobeležničke komore Srbije (JKS) Miodrag Đukanović na predstavljanju Izveštaja o implementaciji javnog beležništva u Srbiji.\nĐukanović je ukazao da ove godine nisu bile lake za beležništvo u Srbiji, koje je prolazilo kroz različite faze.\nPrema njegovim rečima, beležništvo je implementirano u Srbiji na skoro celoj teritoriji, jer još samo na području osam osnovnih sudova nema javnih beležnika.\nPored poslova koje već obavljaju, Đukanović kaže da beležnici žele da dobiju nove nadležnosti koje se tiču vanbračnih postupaka, i koje se odnose na porodično i bračno zakonodavstvo.\n"Očekujemo da ćemo u sledećem periodu dobiti da radimo sporazumne razvode braka", napomenuo je Đukanović i dodao da bi notarima u Srbiji trebalo da se prošire nadležnosti u privrednom delu.\n"U toku su konsultacije koje bi trebalo da omoguće da se registracija privrednih društava i sve promene u vezi sa privrednim društvima obavljaju u javnobeležničkim kancelarijama. U toku je izrada Zakona o upisu u katastar gde bi takođe, kompletan posao u vezi sa prometom nepokretnosti građani mogli da završe u javnobeležničkim kancelarijama", rekao je Đukanović.\nMilojević je naglasio važnost nezavisnosti i nepristrasnosti javnog beležnika u postupanju, a posebno je istakao neposrednu odgovornost beležnika ukazujući da za razliku od toga, za državnog službenika odgovara država.\nOn im je poželeo da rade u vladavini prava, koja je kako je naveo, suštinski preduslov svakog demokratskog društva.\nDržavni sekretar u Ministarstvu pravde Radomir Ilić je rekao da kompletna reforma pravosuđa nije još gotova i napomenuo da će sa njenim napretkom biti unapređivana i profesija javnih beležnika.\n"Sa uvođenjem javnog beležništva Srbija se približila određenim standardima EU, rasteretili smo sudove, podigli smo opštu pravnu sigurnost i pravnu kulturu, na bolji način zadovoljavamo potrebe privrede i imamo bolji položaj na doing biznis listi", rekao je Ilić.\nPored toga, kako je istakao javno beležništvo je jedna od metoda za borbu protiv korupcije.\n"Od trenutka od kada javno beležništvo postoji u našoj zemlji mnoge 'buvlje pijace' nekretnina su zaustavljene, a mnogo toga što je ranije moglo usled slabosti sistema sada više nije moguće", zaključio je Ilić.\nIzvor: Vebsajt RTV, 29.06.2017.


Potpredsednica Vlade Srbije i ministarka građevinarstva, saobraćaja i infrastrukture, Zorana Mihajlović na potpisivanju ugovora sa direktorom predstavništva kineske kompanije u Srbiji Li Sjuećengom i direktorom JКP “Beogradski vodovod i kanalizacija" Draganom Đorđevićem\nMinistarstvo građevinarstva, saobraćaja i infrastrukture Srbije potpisalo je 20. januara 2020. dva sporazuma sa kineskom kompanijom „China Machinery Engineering Corporation“ i na taj način direktno sa ovom kompanijom ugovorilo posao sakupljanja i prečišćavanja otpadnih voda Centralnog kanalizacionog sistema Grada Beograda bez raspisivanja tendera.\nNa ovaj način je Ministarstvo unapred odabralo izvođača radova umesto javnog poziva na koji bi moglo da se javi više kompanija i odabere najpovoljnija ponuda.\n„Osnov za zaključivanje ugovora je Sporazum o ekonomskoj i tehničkoj saradnji u oblasti infrastrukture između Vlada NR Kine i Vlade Republike Srbije, zbog čega nije bilo neophodno raspisivanje javnog poziva“, navodi se u odgovoru tog Ministarstva na pitanje Radija Slobodna Evropa (RSE) da li je i gde raspisan tender za izvođenje ovog projekta prečišćavanja voda.\nKineski kredit i posao bez tendera\n„Ovo je kapitalni projekat u koji moraju da budu uključeni svi, dok kineska kompanija bude pregovarala sa Ministarstvom finansija oko uslova finansiranja, a samo prva faza koštaće 271 milion evra, današnjim potpisivanjem sporazuma o saradnji mi ćemo krenuti u istražne radnje – izradu svih studija, analiza i projektovanje kako ne bi gubili vreme“, rekla je ministarka građevinarstva, saobraćaja i infrastrukture Zorana Mihajlović prilikom potpisivanja spomenutih sporazuma.\nReč je o sporazumu o saradnji i ugovornom sporazumu za projekat sakupljanja i prečišćavanja otpadnih voda centralnog kanalizacionog sistema Grada Beograda.\nRSE je povodom potpisivanja ovih sporazuma uputio više pitanja Ministarstvu građevinarstva, saobraćaja i infrastrukture, kao i JKP „Beogradski vodovod i kanalizacija“, čiji je direktor takođe jedan od potpisnika ovih sporazuma.\nIz odgovora Ministarstva i izjave ministarke Mihajlović može se zaključiti da su uslovi finansiranja projekta i dalje nepoznati i da će biti predmet pregovora, ali je zato izvođač radova unapred odabran\nIpak, iz „Beogradskog vodovoda i kanalizacije“ su samo kratko odgovorili da „finansiranje pomenutog projekta nije u nadležnosti našeg Preduzeća“.\nIz Ministarstva je, između ostalog, u odgovoru RSE navedeno da je planirano da za finansiranje realizacije projekta bude obezbeđen zajam kineske EXIM banke.\nIz odgovora Ministarstva i izjave ministarke Mihajlović može se zaključiti da su uslovi finansiranja projekta i dalje nepoznati i da će biti predmet pregovora, ali je zato izvođač radova unapred odabran.\nUrednik u listu „Novi Magazin“ Mijat Lakićević navodi da Srbija radovno na taj način ugovara poslove sa kineskim partnerima.\nNišta novo u načinu ugovaranja\n„Dogovori se da oni (kineski partneri) rade put, pa se onda dogovara sa kineskom bankom o finansiranju. Znači, vi ste sebi vezali ruke, šta vi tu možete, da kažem, da izboksujete neku nižu cenu kad je to već dogovoreno sa jednom kompanijom“, kaže on.\nLakićević smatra da se ovakvim ugovaranjem, u koje javnost nema uvid, ne postiže dogovor koji je povoljan za Srbiju, već upravo suprotno – ostavlja veliki prostor za korupciju.\nEvropska investiciona banka kada daje kredit, ona čak šalje svoje stručnjake da procene vrednost radova, što nije slučaj kod kineskih i ruskih kredita\n„Uprkos svom tom silnom napretku, mi smo još na takozvanom špekulativnom nivou, mi još nemamo investicioni rejting, to znači da smo mi nepouzdana zemlja i zato ne možete da dobijete kredit na međunarodnom tržištu pod povoljnim uslovima, a vi i nećete da dobijete kredit pod povoljnim uslovima jer onda nema korupcije. Evropska investiciona banka kada daje kredit, ona čak šalje svoje stručnjake da procene vrednost radova, što nije slučaj kod kineskih i ruskih kredita“, smatra Lakićević.\nOsnov za zaključivanje sporazuma sa kineskom kompanijom je, prema navodima Ministarstva, Sporazum o ekonomskoj i tehničkoj saradnji u oblasti infrastrukture između Kine i Srbije potpisan 2009. godine.\nOvaj međudržavni sporazum ima i dva aneksa, a u Aneksu broj 2. koji je donet 2013. godine, između ostalog, piše da „sporazumi, ugovori, programi i projekti sačinjeni u skladu sa članom 4. Sporazuma na teritoriji Republike Srbije ne podležu obavezi raspisivanja javnog nadmetanja za obavljanje poslova investicionih radova i isporuku roba i usluga, osim ako nije drugačije određeno u komercijalnom ugovoru“.\nNa ovaj način se umesto javnog poziva i izbora najpovoljnije ponude na tenderu, posao ugovara na međudržavnom nivou, a izvođača radova bira država koja daje kredit za realizaciju posla, u ovom slučaju, Kina.\nOvo nije prvi projekat u Srbiji koji je zbog direktnog ugovaranja posla bez tendera pod lupom javnosti.\nRSE je u januaru pisao i o produženju rokova za rekonstrukciju pruge Beograd-Budimpešta, koji je i deo kineskog strateškog projekta „Pojas i put“, jer je, prema rečima Stefana Vladisavljeva, programskog asistenta u Beogradskom fondu za političku izuzetnost, „Mađarska morala po drugi put da raspiše tender i na taj način ispoštuje regulativu Evropske unije“.\nMađarska je, naime, kako objašnjava Vladisavljev, kao država članica Evropske unije naišla je na problem oko nepoštovanja pravila kompeticije prilikom dodeljivanja prava kineskom izvođaču na izgradnju pruge u svojoj deonici.\nRSE je takođe pisao i o ugovoru o izvođenju radova na rekonstrukciji železnice potpisanim u januaru 2019. sa ruskom kompanijom „RŽD International“ (Ruske železnice) kada je Srbija isto bez tendera odabrala "željenog" izvođača radova na rekonstrukciji železnice bez jasne ideje pod kojim uslovima će to finansirati.\nSvi rokovi brze pruge Beograd - Budimpešta\nIme kineske kompanije „China Machinery Engineering Corporation“ spomenuto je u medijskim napisima 2016. godine kao glavnog izvođača radova na proširenju termoelektrane Kostolac B i površinskog kopa uglja Drmno.\nPrema pisanju portala CINS, Vlada Srbije je od kineske državne banke za taj projekat pozajmila 608,2 miliona dolara, ali nije konsultovala Rumuniju iako je morala, a Upravni sud Srbije je presudio da je Ministarstvo poljoprivrede i životne sredine prekršilo zakon pri odobravanju Studije o uticaju na životnu sredinu.\nRSE je pisao da je kineski „China Machinery Engineering Corporation“ jedan od članova konzorcijuma koji je kompaniji, nekadašnjem gigantu Aluminij d.d. Mostar ponudio strateško partnerstvo.\nDetalji ponude Abraham grupe za Aluminij\nOva kineska kompanija je, prema navodima svetskih medija, izgradila elektranu na ugalj u Šri Lanci, a pojedini meštani su se protivili njenog izgradnji navodeći da izaziva buku i doprinosi zagađenju vazduha.\nDa li se podrivaju javne nabavke?\nPraksu da se važni infrastrukturni projekti ugovaraju direktno sa državama koje su „strateški partneri“, umesto sprovođenjem javne nabavke, prema navodima organizacije „Transparentnost Srbija“, Vlada pokušava da institucionalizuje u formi pravnog akta.\nU saopštenju od 29. januara ta organizacija je obavestila javnost da se pred poslanicima Skupštine Srbije nalazi Predlog zakona o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju koji, kako se navodi u saopštenju, ima za posledicu podrivanje sistema javnih nabavki.\n„Iako predlog zakona donosi definiciju projekata od posebnog značaja, suštinski će ovaj akt pre svega služiti kao pokriće za odstupanje od opštih pravila u situacijama kada je finansiranje i izvođenje projekta već dogovoreno ili se očekuje da će biti dogovoreno kroz sporazume sa drugim državama (npr. izgradnja metro linija u Beogradu)“, navodi se u saopštenju.\nOvim zakonom se, prema navodima iz saopštenja, Zakon o javnim nabavkama, za takozvane „projekte od posebnog značaja“, stavlja van snage, a time i načelo konkurencije.\n„Donošenje ovog akta može biti odgovor na kritike iz EU u vezi sa poglavljem 5 pregovora da Srbija previše često koristi kao izuzetak od primene pravila o javnim nabavkama međudržavne sporazume. Nakon što ovaj poseban zakon bude usvojen, on će poslužiti da se ono što je već dogovoreno sa predstavnicima drugih država i njihovih banaka i firmi obavije u formi pravnog akta i nekakvog postupka za odabir ponuđača“, navode iz „Transparentnosti Srbija“.


Nikola Milutinov novi igrač Armejaca: Počastvovan sam što ću igrati za CSKA! - SPORTSKI ŽURNAL\nPetković nije više selektor Švajcarske, novi angažman u Bordou\nNikola Milutinov novi igrač Armejaca: Počastvovan sam što ću igrati za CSKA!\nDoskorašnji centar Olimpijakosa ugovor sa timom iz Moskve potpisao je na tri godine\nFOTO: KK CSKA\nSrpski košarkaš Nikola Milutinov od danas je zvanično novi igrač CSKA, saopštio je moskovski klub.\nKako se navodi, doskorašnji centar Olimpijakosa ugovor sa ekipom iz Moskve potpisao je na tri godine.\nMilutinov je prethodnih pet godina nosio dres Olimpijakosa, a tokom svoje karijere nastupao u Srbiji i u Jadranskoj ligi u ekipi Partizana.\nNovi igrač Armejaca izjavio je da je počastvovan što je postao igrač moskovskog kluba.\n- Posle pet godina igranja za Olimpijakos vreme je za novi korak u mojoj karijeri. Sve odluke koje sam donosio su bili manje ili više teške, ali ova nije. Ovo je klub sa velikom tradicijom, sa predsednikom koji živi za svoj tim, sa trofejnim trenerom i odličnom organizacijom i iz lepe i moćne Moskve - rekao je Milutinov nakon poptisivanja ugovora.\n- Počastvovan sam što ću biti igrač CSKA. Svestan sam odgovornosti koju to sa sobom nosi, kao i ciljeva koje koji idu uz ime ovog kluba. Ne mogu da dočekam da pocnemo, vidimo se uskoro u Moskvi - poručio je srpski centar.\n- Kada smo razgovarali, Nikola je naveo da je motivisan da brani boje CSKA i da želi da to dokaže navijačima. Igraće na istoj poziciji na kojoj su igrala velika imena, spreman je za taj izazov. Verujem da će se dokazati, a nadam se da će zdravlje da ga posluži - rekao je Itudis.\nAlfa Dialo novi igrač Panatinaikosa\nBivši plej Zvezde i Fenera preseilo se u Rusiju\nAdam Hanga prešao iz Barselone u Real Madrid\nMarko Pavlović · 02 juni, 2020 14:35\nVratio se na pravi put.


SNP: "Patriote" dobile odriješene ruke da bez centa prođu kroz tunel Sozina - PV Informer SNP: "Patriote" dobile odriješene ruke da bez centa prođu kroz tunel Sozina - PV Informer\nSNP: „Patriote“ dobile odriješene ruke da bez centa prođu kroz tunel Sozina\nEuforija zbog patriotskog skupa održanog prije dvije noći toliko je ponijela „domoljube“ da su čak podigli rampe tunela Sozina kako bi besplatno prošli oni kojima je krajnja destinacija bio trg u Podgorici.\nOO SNP Bar pita gdje su sada još uvijek aktuelni ministar saobraćaja Osman Nurković i direktor Monteputa da objasne ovu situaciju i da ponesu odgovornost za flagrantno kršenje propisa države Crne Gore.\nPodsjećamo da smo u jeku korona krize tražili da se Barani koji svakodnevno prolaze kroz Sozinu da bi došli do radnih mjesta oslobode obaveze plaćanja ovog nameta, ali odgovor nikad nismo dobili. Sada, međutim, „patriote“ su dobile odriješene ruke da bez centa prođu kroz tunel da bi stigli na skup na kojem su navodno htjeli da brane državu od „izdajnika“, „četnika“, itd.\nKako god bilo, OO SNP Bar traži odgovor nadležnih institucija kako je ovo moglo da se desi i do kad će diskriminacija biti osnovni postulat njihovog djelovanja. Svakako, ne još dugo, jer nova vlast će i o ovome i te kako povesti računa.


Sve veći minus u kasi Srbije\nSve veći minus u kasi Srbije\nJavne finansije su u veoma lošem stanju, a budžetski deficit je mnogo veći od planiranog. Da bi se izbegla kriza javnog duga potrebno je da se što pre uradi rebalans budžeta i da se plate u javnom sektoru i penzije stave pod kontrolu, ocenio je juče Pavle Petrović, predsednik Fiskalnog saveta.\n– Računato i sa poslednjim merama vlade za smanjenje deficita, minus u kasi će umesto planiranih 3,6, biti 5,5 odsto BDP. U takvoj situaciji bi povećanje plata i penzija u oktobru bilo fiskalno neodgovorno – saopštio je Petrović predstavljajući Predlog za stabilizaciju javnih finansija Fiskalnog saveta, kao i njihovu ocenu mera vlade i ostvarenja budžeta.\nIako Ministarstvo finansija najavljuje da će njihov program mera štednje smanjiti deficit za jedan odsto BDP-a, stvarno smanjenje je 0,6-0,7 odsto BDP-a, ocenjuju u Savetu. Deficit će, po računici Saveta, dostići 200 umesto planiranih 122 milijarde dinara, a smanjenje deficita moguće je postići za još jedan procentni poen BDP-a rebalansom budžeta. Međutim, još je nepoznato koje mere uštede bi bile obuhvaćene rebalansom.\n– Da bi mere dale efekat potrebno je da se primenjuju duži period i zato rebalans budžeta treba uraditi što pre. Ukoliko bi usledio u septembru, doneo bi uštede samo u poslednjem kvartalu, što je nedovoljno. Mi smatramo da bi vlada trebalo da fiskalni deficit zadrži ispod 4,5 odsto BDP-a u ovoj godini. Nije isključeno da u oktobru ne bude povećanja plata i penzija, a da za celu 2014. godinu povećanje iznosi ukupno dva odsto – ocenio je Petrović.\nU Fiskalnom savetu su izneli i podatak da je učešće plata u javnom sektoru i penzija u našem BDP-u najveće u Evropi.Osnovni razlog povećanja deficita u ovoj godini su slabiji prilivi budžeta za 80 milijardi dinara kao posledica optimistično planirane prihodne strane budžeta. Značajno su podbacile čak tri velika poreska prihoda – na dobit, na dodatu vrednost i neporeski prihodi, i to za 20 milijardi dinara pojedinačno. S druge strane, rashodi budžeta su manji problem iako su i oni veći od plana za oko 20 milijardi dinara, što je 0,5 odsto BDP-a.Javni dug je premašio 60 odsto BDP-a i nastaviće da raste.\nPo oceni Vladimira Vučkovića, člana saveta, u ovoj godini su mogući novi rashodi koji nisu predviđeni u budžetu. To su socijalna pomoć za energetski zaštićenog kupca, finansiranje RTS-a iz budžeta, a moguće je da subvencije za poljoprivredu probiju planirani nivo.\n– Rashodi su povećani i zbog izgradnje Koridora 11 i mosta Zemun–Borča, koji se realizuju iz azerbejdžanskog i kineskog kredita. Izvršenje ovih rashoda se otežano prati, jer ove poslove realizuju strane kompanije, ali to nije dovoljan razlog za loše budžetiranje – rekao je Vučković.\nU savetu su ocenili da su izmena stope poreza na dohodak i stope doprinosa dobra mera, jer se uravnotežuju prihodi lokala i centralne države, ali povratak na stari zakon bi bio još bolji.Nikola Altipamarkov, član saveta, ukazao je da bi po originalnom Zakonu o finansiranju lokalne samouprave, koji je napravljen uz konsultacije sa Stalnom konferencijom gradova i opština, lokalu pripalo 107 milijardi dinara, a da im posle smanjenja poreza na zarade i ukidanja kvazifiskalnih nameta pripada 112 milijardi dinara.


Evropska komisija dostavila Bosni i Hercegovini dodatna pitanja\nDirekcija za evropske integracije obavještava javnost da je Evropska komisija (EK) danas proslijedila dodatna pitanja u svrhu pripreme mišljenja o zahtjevu BiH za članstvo u EU, saopšteno je iz Direkcije.\nDodatna pitanja čine 20 posto pitanja iz Upitnika dostavljenog u decembru 2016. Sličan omjer dodatnih i pitanja u Upitniku imale su i države u regionu.\nNajviše dodatnih pitanja (njih 106) odnosi se na politički kriterij, dok je u ekonomskom kriteriju Evropska komisija postavila 33 dodatna pitanja. Slijede poglavlje 19. - Socijalna politika i zapošljavanje (43 pitanja), poglavlje 14. –Transportna politika (39 pitanja), te poglavlje 26. – Obrazovanje i kultura (36 pitanja)…\nPrva aktivnost Direkcije za evropske integracije biće prevod dodatnih pitanja sa engleskog jezika. Nakon toga ona će biti unesena u informacioni sistem za podršku pripremi odgovora na Upitnik, a zatim će nadležne institucije pripremati doprinose za cjelovite odgovore Bosne i Hercegovine.\nU nastavku realizacije ovog posla, doprinose nadležnih institucija tehnički će finalizirati radne grupe i po potrebi ostala tijela u sistemu koordinacije procesa evropskih integracija.\nSvrha dodatnih pitanja je da pojasne prethodno dostavljene odgovore, konstatuju promjene u odnosu na odgovore na Upitnik i uključe podatke za 2017. koji ranije nisu mogli biti prikupljeni, navedeno je iz Direkcije za Evropske integracije BiH.\nDodatna pitanja na engleskom jeziku dostupna su na web lokaciji


Preminuo bubnjar benda "Slipknot" - BIGportal.ba\nPreminuo bubnjar benda “Slipknot”\n28 Jula, 2021 28 Jula, 2021 0101\nBivši bubnjar i jedan od osnivača američkog metal benda Slipknot Džoi Džordison preminuo je u 47. godini, saopštila je njegova porodica.\nU saopštenju se navodi da je Džordison preminuo u snu 26. jula, a uzrok smrti nije objavljen.\nČlanovi porodice naglasili su da će Džordisonova sahrana biti zatvorena za javnost.\nNejtan Džonas Džordison svirao je bubnjeve u bendu Slipknot od osnivanja 1995. godine u Ajovi do 2013. godine.\nAlbumi Slipknota, koji je jedan od najpopularnijih “nu metal” bendova u svetu, prodali su se u više od 15 miliona primeraka, a grupa je 2006. godine dobila prestižnu nagradu Gremi za pesmu “Before I Forget”.\nSlipknot je ostavio traga u metal kulturi ne samo zbog pristupa muzici, već i zbog estetike – članovi benda su nosili horor-maske na svojim nastupima i spotovima.\nDžordison je napustio bend 2016. godine jer su mu je bio dijagnostikovan poprečni mijelitis (upala kićmene moždine), te je zbog tog stanja, kako je sam naveo u ranijem intervjuu, izgubio osećaj u nogama.


Naši navijači na košarkaškom meču "orlova" u Riju\nProgram su otvorili poslednji predstavnici u streljaštvu, Stevan Pletikosić zauzeo je 25. mesto u kvalifikacijama (malokalibarska puška 50 metara trostav), Milenko Sebić bio je nešto bolji, završio je na 11. poziciji.\nSve četiri naše reprezentacije igrale su presudne mečeve prve faze ovog dana, a prve su na teren izašle sjajne odbojkašice. One su izgubile od Holandije sa 3-2, a u četvrtfinalu će rival biti odlučen žrebom, u pitanju će biti druga ili treća selekcija iz druge grupe. Sve detalje o tome možete pogledati OVDE.\nOlivera Jevtić je zbog povrede odustala od maratona na 25. kilometru, dok je Kristian Fris u rvanju u kategoriji do 59 kilograma brzo eliminisan, izbacio ga je Elmurat Tašmuradov iz Uzbekistana sa 7:2. Do 75 kilograma, Viktor Nemeš došao je do repasaža i borbe za bronzu, bilo je 2:2 sa Seidom Moradom, ali je Iranac poslednji došao do poena, što mu je donelo prolaz.\nKošarkašice su sa 95:88 trijumfovale nad Senegalom, a protivnik u četvrtfinalu biće favorizovana i još uvek nepobeđena Australija.\nDve reprezentacije nastupaju posle ponoći po srednjeevropskom vremenu. Najpre u pola jedan vaterpolisti, posle veoma važne pobede nad Australijom, igraju sa Japanom, a ako i tog rivala savladaju, "delfini" će biti četvrtfinalisti. Zbog prilično ujednačene situacije u obe grupe, tek kada svi mečevi budu odigrani biće poznat i eventualni rival naših vaterpolista.\nA onda, u 03.30, košarkaška reprezentacija Srbije u poslednjem kolu A grupe sastaje sa Kinom i neophodna joj je pobeda da bi se plasirala u četvrtfinale. Na koga će tamo ići - pravo je pitanje, posle ludnice u B grupi.\nNaši na Igrama, deveti takmičarski dan, 14. avgust 2016.\n14.00 streljaštvo 50m puška trostav - kvalifikacije - S. Pletikosić 25. mesto, M. Sebić 11. mesto\n14.30 odbojka - žene SRBIJA - Holandija 2:3\n14.30 atletika maraton - Olivera Jevtić - odustala na 25. kilometru\n15.00 rvanje GR 59kg - kvalifikacije Kristian Fris - ispao na startu od Elmurata Tašmuradova sa 7:2\n15.00 rvanje GR 75kg - Viktor Nemeš - ispao u repasažu od Seida Morada posle 2:2 (poslednji do poena došao Iranac)\n20.30 košarka - žene Senegal - SRBIJA 88:95\n00.30 vaterpolo SRBIJA - Japan\n03.30 košarka - muškarci SRBIJA - Kina


Štamparija AMD PRINT je tehnološki opremljena i stručno osposobljena za kompletan proces grafičke proizvodnje. Po cenama koje su konkurentne na tržištu realizovaćemo sve vaše zahteve po pitanju dizajna i pripreme za štampu, same štampe, dorade i sve ostale poslove vezane za grafičku delatnost, kao i za web dizajn.\nPo cenama koje su vrlo konkuretne na tržištu raelizovaćemo Vaše zahteve po pitanju dizajna, pripreme za štampu i izrade gotovog proizvoda.\nIz naše palete proizvoda i usluga nudimo:\nŠtamparija Zebra je osnovana marta 1990. godine kao Samostalna zanatska radnja za kopiranje i umnožavanje, pod nazivom Grafički atelje Zebra.\nPrvih godina rada se bavila visokom i sito štampom, a kasnije je delatnost proširena i na ofset štampu. Tako radi do 1996 godine od kada posluje kao štamparija Zebra u okviru preduzeća Zebar.\n(0)61 666 29 25\n(0)23 51 59 31\nStil B Centar doo - veleprodaja i maloprodaja školskog i kancelarijskog materijala.\n- koričenje ...\nGRAVIRANJE I IZRADA\n- natpisne pločice\n- suveniri raznih materijala\n- privesci ...\n011 3971 068


19. октобра 2017. Kultura, Novi Sad, Novi Sad 2021, Vesti\nFondacija “Novi Sad 2021” povodom jubileja 300 godina Almaškog kraja, inicirala je pokretanje još jednog distrikta kulture na prostoru prve fabrike sa kojom je započela industrijalizacija Novog Sada. Direktor Fondacije “ Nemanja Milenković najavljuje da će prostor nekadašnje „Svilare“ biti rekonstruisan o prilagođen toj nameni.\n„Na uglu ulica Almaške i Pavla Stamatovića u neposrednom okruženju još jednog objekta industrijskog nasleđa, „Svilare“, nalaze se prostor depoa i radionice Srpskog narodnog pozorišta i ogranak Akademije umetnosti, što sve zajedno sa renoviranom kulturnom stanicom, predstavlja ogroman potencijal. Revitalizacijom novog kulturnog kvarta na Podbari, Fondacija „Novi Sad 2021″ stvara još jedno kulturno jezgro u kom se na istom prostoru školuju budući producenti, dizajneri svetla, zvuka i programskih sadržaja, gde pozorišni radnici realizuju umetničku produkciju kreirajući elemente scenskog dizajna, stvaraće se i šanse za nove umetnike i kulturne radnike, kao i produkti kulture namenjeni angažovanoj novosadskoj publici“, istakao je Milenković.\nKa „Svilari“ gravitira najveći broj građana jer su MZ „Dunav“ i MZ „Podbara“ koja je i jedna od najnaseljenijih u gradu. Realizacija projekta Kulturnih stanica u Novom Sadu, planiranog aplikacionim formularom Evropske prestonice kulture, predviđa rekonstrukciju i izgradnju novih mesta namenjenih građanskom aktivizmu iz oblasti kulturnih i kreativnih industrija.


Tanjug 19. oktobra 2020. 15:55\nLJUBLJANA – Suočavajući se sa kritikama opozicije o odgovoru vlade na kovid-19, premijer Slovenije Janez Janša je na današnjoj sednici skupštine uveravao poslanike da je zemlja spremna za drugi talas epidemije.\nOn je takođe odbacio optužbe da vlast nije blagovremeno reagovala tokom leta kako bi sprečila porast broja zaraženih, prenosi STA.\nPripadnici opozicije su istakli da je vlada isuviše kasno zatvorila granicu sa Hrvatskom u toku leta. Oni su takođe primetili da je u borbi protiv pandemije angažovan mali broj lekara i drugih zdravstvenih radnika, kao i da ne postoje specijalizovane bolnice za lečenje kovid pacijenata. Problem je i otkazivanje operacija zbog aktuelne epidemiološke situacije, istakli su predstavnici opozicije.\nPremijer je odgovorio da će drugi talas pandemije proći, nakon čega će biti moguće poređenje s drugim zemljama, i istakao da će Slovenija biti među pobednicima.\nOn je rekao da u bolnicama ima najmanje 400 kreveta namenjenih pacijentima obolelim od kovid-19, dok se ostale aktivnosti u institucijama zdravstvene zaštite i nege odvijaju u smanjenom obimu u odnosu na proleće.\nTo znači da je u ovom vremenskom rasponu bilo nemoguće udvostručiti broj zaposlenih u zdravstvu, jer je taj period isuviše kratak za obuku, istakao je Janša i dodao da će bolnice biti spremne za narednih deset dana, kada se očekuje novi porast broja obolelih.\nPremijer je istakao i da bi voleo da se političari ujedine u borbi protiv pandemije.\nU Sloveniji je do sada potvrđeno 13.678 slučajeva kovid-19, a od toga 537 u toku prethodna 24 sata.\nSlovenačka vlada danas bi trebalo da razmatra nove mere, a portparol Jelko Kacin rekao je da je u pojedinim delovima zemlje došlo do povećanja broja obolelih, kao i da bi neke od novih mera mogle da budu uvođenje karantina od 21.00 do 6.00 ujutro i zabrana okupljanja više od šest osoba.\nOčekuje da će se večeras građanima obratiti predsednik Borut Pahor.


Italija: Ko je Mario Dragi?\nTanjug 3. februara 2021. 14:45\nRIM – Mario Dragi nikada nije izbegavao izazove, od spašavanja ugleda Italijanske centralne banke do spašavanja evra, a sada se sprema da preuzme još teži zadatak.\nNešto više od godinu dana nakon što je napustio predsedništvo Evropske centralne banke sa sedištem u Frankfurtu, Dragi (73) je dobio mandat od predsednika Italije Serđa Matarele da reši politički haos u Rimu i formira 67. posleratnu vladu, preneo je Rojters.\nOd čoveka koji je zbog svoje karijere zaslužio nadimak „Super Mario“, očekivanja su veoma velika.\nUkoliko bude uspešan, Dragi će zaokružiti izvanrednu karijeru i mogao bi da bude kandidat za sledećeg šefa države 2022. godine. Urban, kosmopolitski nastrojen i blage naravi, Dragi nikada nije pravio dramu od krize, navodi britanska novinska agencija.\nBio je ključna ličnost u turbulentnim ranim 90-im kada je Italija bila prisiljena da napusti evropsku razmenu mehanizma kursa, devalvirao je svoju valutu i suočio se sa rizikom da neće moći da se pridruži evropskoj monetarnoj uniji.\nTada su mediji smislili nadimak „Super Mario“ zbog njegove frenetične aktivnosti na mestu generalnog direktora trezora.\nNakon odlaska iz Italije da bi postao potpredsednik Goldman\nSaksa u Londonu od 2002-2005, Dragijeva reputacija kao kriznog upravnika ponovo izbija u prvi plan kada je pozvan u Rim da reguliše sredstva italijanske centralne banke, jer je prethodni guverner Antonio Facio bio smenjen zbog korupcionaškog skandala.\nReputacija u Centralnoj banci Italije otvorila mu je put za uspon na mesto predsednika Evropske centralne banke od 2011. do 2019. godine.\nPojedini analitičari smatraju da će novi zadatak za Dragija biti nemoguća misija i da ima više šansi da ne uspe nego da postigne uspeh.


Bizarni zabavni parkovi\nNa svega 20 kilometara udaljenosti od centra Antalije, nalazi se hotel Swandor Topkapi Palace 5*, inspirisan čuvenom Topkapi palatom u Istanbulu, opremljen i organizovan tako da se osećate kao pravi sultan 21. veka. Spoljašnji i unutrašnji dekor hotela odišu čisto osmanskim stilom, vodeći vas u raskošni svet orijenta i velelepnih palata, koje asociraju na vremena bogatstva nekada moćnog Osmanskog carstva. Hotel Swandor Topkapi Palace 5* , jedan od najimpresivnijih kompleksa mediteranske obale u Turskoj, renoviran je 2018. godine. Između ostalog, raspolaže sa 908 soba, glavnim restoranom „Hunkar“, 3 a la carte restorana, 7 barova, diskotekom.\nLETUJTE POVOLJNO U HURGADI Hotel 5* sa sadržajima za sve uzraste, po odličnim cenama\nU novom centru Hurgade nalazi se lepo uređen kompleks, koji je poznat po mnoštvu sadržaja za decu i odrasle, a između ostalog u ponudi ima i dva odlično opremljena akva parka. Kad na to dodamo da je u pitanju hotel 5* zvezdica, sa najpovoljnijim cenama u Hurgadi, mislimo da je odličan izbor za lepo, a pristupačno letovanje. Royal Lagoons Aqua Park Resort & Spa 5* u potpunosti opravdava svoje ime, s obzirom da je okružen bazenima, lagunama i akva parkovima sa 10 tobogana, odajući ambijent svežine, nasuprot vrelim egipatskim temperaturama.\nDanas ćemo vam predstaviti jedan od najtraženijih hotela u Hurgadi, u centru nove šetačke zone, Memše. Hotel Continental Hurghada 5* izlazi na najlepšu plažu u Hurgadi, na kojoj ćete uživati u šarenom hladu, pod visokim, bujnim palmama i suncobranima od trske. Kako prilazite moru, postaće vam jasne sve očaravajuće priče koje ste slušali o Crvenom moru, u pamćenje će vam se urezati tirkizni raj pred vama, dok vam koža upija toplu energiju sunca. Već na ulazu u hotel, u prijatnoj atmosferi lobija, uverićete se da je sve podređeno udobnosti i uživanju.\nZlatibor ima solidnu posetu, ali nema snega\nŠpic zimske turističke sezone na Zlatiboru neuobičajeno rano jenjava a razlozi tome su kraj prevremenog školskog raspusta i nedostatak snežnih padavina. S obrziom na takve okolnosti, kažu u Turističkoj organizaciji “Zlatibor”, poseta planini se može oceniti solidnom.\nPlaže evropskog Sredozemlja se godinama kod turista i turističkih vodiča kotiraju kao najlepše na svetu.\nSenzacionalni sajamski popusti samo TRAVELLAND-u!\nOvogodišnji sajam turizma je idealno vreme za rezervisanje putovanja jer vas tada očekuju znatno povoljnije cene za vaše željene destinacije. I ove godine agencija "Travelland" je pripremila izvanredne ponude i sniženja, kao i dodatni sajamski popust i do 150 evra po rezervaciji za poznata egzotična odredišta!\nZaustavljeno vreme u pudarskoj kući\nNa sedmom kilometru od graničnog prelaza Kelebija, na samom izlasku iz Subotice, nalazi se vinograd i domaćinska kuća Petra Čuvardića, vinski salaš „Čuvardić”. Ono što staru pudarsku kuću, u okviru salašarskog dvorišta, razlikuje od ostalih imanja je raskošna vinska karta sa starim autohtonim i novim sortama vina.\nUskršnji praznici na Krfu za samo 159 evra\nAko tražite idealnu ponudu za vaše putovanje za Uskrs, Krf po promotivnoj ceni je kao stvoren za vas.\nLIDO DI JESOLO: Mali raj na severoistoku Italije\nKilometarske plaže i noćna zabava su ono što najviše privlači turiste u Lido di Jesolo.\nLetovanje u Grčkoj za svega 210 evra\nVila HRISTINA I smeštena u mirnom delu Haniotija, ova prelepa vila okružena prostranim vrtom idealan je izbor za porodice sa decom.\nVreme je da polako počnete da planirate letovanje, a "Travelland" je, kao i uvek, tu da Vam u tome pomogne i ponudi najbolje opcije.


Srbija je, na Međuvladinoj konferenciji u Briselu otvorila poglavlje 4 – Slobodno kretanje kapitala. U okviru ovog poglavlja u procesu pristupanja Republike Srbije Evropskoj uniji Narodna banka Srbije, kao drugonadležna institucija, ima važnu ulogu.\n“Odluka Evropske unije o otvaranju Pregovaračkog poglavlja 4 rezultat je mera i zakonodavnih aktivnosti koje je Republika Srbija preduzela u prethodnom periodu, kao i sprovedenih reformi na institucionalnom nivou. Najšire posmatrano, liberalizacija kretanja kapitala, tržišta nekretnina, kao i platnih usluga, svim učesnicima na finansijskom tržištu otvara veće mogućnosti izbora i dovodi do snižavanja troškova, dok je usklađivanjem domaće regulative sa relevantnim međunarodnim standardima u oblasti sprečavanja pranja novca i finansiranja terorizma obezbeđeno transparentno i bezbedno ulaganje novca i unapređen položaj Republike Srbije u međunarodnim okvirima”, saopšteno je iz NBS.\n“U oblasti koja se odnosi na kretanje kapitala i tekuća plaćanja izvršene su značajne izmene domaćih propisa, kojima smo obezbedili konkretne koristi našim građanima i privredi. Liberalizacijom tekućih plaćanja i, u okviru kapitalnih poslova, direktnih investicija, dugoročnih portfolio ulaganja i dugoročnih kredita, kratkoročnih prekograničnih kreditnih poslova koje obavljaju banke, kao i kratkoročnog zaduživanja po komercijalnim kreditima i po finansijskim kreditima koji su namenjeni za finansiranje uvoza, izvođenje investicionih radova u inostranstvu i refinansiranje, kao i potpunom liberalizacijom kratkoročnih finansijskih kredita i kratkoročnih portfolio investicija prema zemljama Evropske unije – izvršeno je osavremenjavanje propisa koje je dodatno uticalo na pozitivne ekonomske rezultate zemlje”, kaže se dalje u saopštenju .\n“U oblasti platnog sistema Republika Srbija, odnosno Narodna banka Srbije, je postigla verovatno i najveći napredak u okviru ovog poglavlja, imajući u vidu da se Zakon o platnim uslugama kojim se uređuje ova materija primenjuje još od 2015. Usvajanjem izmena i dopuna Zakona o platnim uslugama 2018. nastavljeno je dalje usaglašavanje pravnog okvira sa propisima Evropske unije kojima se uređuju uporedivost naknada za platne usluge u vezi s platnim računom, promena platnog računa i pravo na platni račun sa osnovnim uslugama. Uvođenjem brojnih novina ovaj zakon predstavlja dobar primer za to kako usklađivanje domaćeg zakonodavstva s propisima Evropske unije donosi direktne koristi građanima i privredi, što je uvek u fokusu Narodne banke Srbije. Ovim zakonom naš pravni okvir uskladili smo s četiri veoma značajna propisa Evropske unije u oblasti platnog sistema, i to s propisima kojima se uređuju platne usluge, konačnost poravnanja u platnim sistemima, elektronski novac, pravo na platni račun s osnovnim uslugama i uporedivost naknada. Povećana je konkurencija u domenu pružanja platnih usluga, tako da danas, pored banaka, na našem tržištu posluje 13 platnih institucija i dve institucije elektronskog novca. Platne usluge su sada ne samo dostupnije građanima, već im je i kvalitet poboljšan uvođenjem brojnih inovativnih servisa u cilju boljeg pozicioniranja na tržištu u uslovima velike konkurencije. Bitno smo unapredili i stepen zaštite prava i interesa korisnika platnih usluga u predugovornoj fazi, kao i tokom trajanja ugovora i u svakoj fazi izvršenja platne transakcije bez obzira na vrstu instrumenta, a unapredili smo i mehanizam ostvarivanja te zaštite. Prelazak korisnika iz jedne banke u drugu znatno smo pojednostavili – dovoljno je da se korisnik obrati novoj banci, koja u njegovo ime obavlja kompletan postupak prenosa računa. Prvi put se korisnicima garantuje i pravo na platni račun s osnovnim uslugama uz koji mogu koristiti i elektronsko bankarstvo i platne kartice. Standardizovali smo nazive platnih usluga uvođenjem jedinstvene terminologije koje se banke moraju pridržavati kako bi korisnici mogli lako da uporede različite ponude banaka i izaberu najpovoljniju. Uvođenje elektronskog novca, podsticanje konkurencije, kao i drugi novi propisi i moderna infrastruktura Narodne banke Srbije, uticali su na banke da ubrzano svoju ponudu šire kroz još inovativnije servise zasnovane na biometrijskim načinima identifikacije, veštačkoj inteligenciji i drugim najsavremenijim tehnologijama. Dajući primer drugima, Narodna banka Srbije je pustila u rad novi platni sistem najsavremenijeg tipa – sistem za instant plaćanja – IPS NBS sistem. Zahvaljujući ovom sistemu najnovije generacije u svetskim okvirima, čijim radom kao operator upravlja Narodna banka Srbije, naši građani i privreda mogu da vrše elektronska plaćanja neprekidno – 24 sata dnevno, tokom svakog dana u godini, a novac se krajnjem korisniku prenosi skoro pa trenutno. U prvoj nedelji decembra u proseku je dnevno izvršeno 48.250 instant plaćanja, prosečne vrednosti 522 miliona dinara. Dodatno, donošenjem Zakona o međubankarskim naknadama i posebnim pravilima poslovanja kod platnih transakcija na osnovu platnih kartica, koji je takođe deo oblasti platnog sistema, obezbeđeno je smanjenje troškova kartičnih transakcija, uz istovremeno unapređenje upravljanja sistemskim rizikom platnog sistema u zemlji u skladu sa standardima Evropske unije u ovoj oblasti”, navodi se dalje u saopštenju.\nNBS dalje saopštava:” I u oblasti sprečavanja pranja novca i finansiranja terorizma, Republika Srbija je postigla značajan napredak u usklađivanju sa pravnim tekovinama Evropske unije, imajući u vidu da je donela novi Zakon o sprečavanju pranja novca i finansiranja terorizma kojim je izvršeno usklađivanje domaćeg zakonodavstva sa relevantnim preporukama FATF (Financial Action Task Force – međunarodnog tela koje usvaja globalne standarde u ovoj oblasti) i Četvrtom Direktivom (EU) 2015/849. Narodna banka Srbije je posebno svojom regulatornom i supervizorskom aktivnošću pružila podršku napretku u svojoj oblasti, donoseći nove smernice za primenu zakona i unapređujući propise u oblasti licenciranja, uz punu praktičnu realizaciju novih zakonskih rešenja. Takođe, Narodna banka Srbije aktivno sarađuje sa regulatorima i supervizorima stranih država, doprinoseći sprečavanju pranja novca i finansiranja terorizma u međunarodnim finansijskim tokovima. Posebno je značajno to što je Republika Srbija u vrlo kratkom roku u potpunosti sprovela Akcioni plan FATF iz februara 2018. godine, a u mnogim oblastima otišla i korak dalje od onoga što je traženo ovim akcionim planom. Navedeno je potvrdio i FATF u svom javnom saopštenju objavljenom nakon plenarnog zasedanja tog tela u junu 2019. godine, čime je istaknut značajan napredak koji je Republika Srbija postigla u poboljšanju svog sistema za borbu protiv pranja novca i finansiranja terorizma i širenja oružja za masovno uništenje, potvrđujući na taj način da su mehanizmi u ovom domenu značajno ojačani. Ocenjeno je da je osigurana politička posvećenost na najvišem nivou, kao i da su obezbeđeni institucionalni kapaciteti za održivost reformi sistema za borbu protiv pranja novca i finansiranja terorizma”.\n“U dosadašnjem procesu ispunjavanja kriterijuma za članstvo i usklađivanja sa pravnom tekovinom Evropske unije, Narodna banka Srbije preduzela je važne korake ka potpunoj harmonizaciji domaćih propisa sa relevantnim propisima Evropske unije, doprinoseći unapređenju privrednog ambijenta i razvoju usluga koje će biti kvalitetnije, raznovrsnije i dostupnije građanima. U prilog navedenom govori i činjenica da su, pored Poglavlja 4 – Slobodno kretanje kapitala, koje je danas otvoreno, u proteklom periodu otvorena i dva poglavlja u kojima je Narodna banka Srbije prvonadležna, i to Poglavlje 17 – Ekonomska i monetarna politika na Međuvladinoj konferenciji u decembru 2018, a Poglavlje 9 – Finansijske usluge na Međuvladinoj konferenciji u junu 2019. Pored toga, na Međuvladinoj konferenciji u decembru 2018. otvoreno je i Poglavlje 18 – Statistika, u kojem Narodna banka Srbije, kao jedan od odgovornih proizvođača zvanične statistike, ima značajnu ulogu”, zaključuje se u saopštenju.


Petković: Naredne godine 15 miliona za medije (VIDEO) – ZoomUe\nPetković: Naredne godine 15 miliona za medije (VIDEO)\nUŽICE-Gradonačelnik Užica Tihomir Petković izjavio je posle sastanka sa pomoćnicom ministra kulture i informisanja Slavicom Trifunović da će grad naredne godine sa 15 miliona dinara iz gradskog budžeta podržati projektno sufinansiranje medija.\nPetković je istakao da je povećanje značajno i da je odluku doneo posle apela pomoćnice ministra Slavice Trifunović.\n„Ove godine smo rad lokalnih i regionalnih medija podržali sa 10 miliona,a naredne godine će za tu namenu biti izdvojeno 13 miliona za projektno sufinansiranje i 2 miliona za prenose sednica Skupštine grada“ ,rekao je Petković.\nTrifunovićeva je posle sastanka istakla da je konstatovala da postoji dobra saradnja medija i lokalne samouprave.\n„Užičani ,što se tiče projektnog sufinansiranja medija,prednjače u odnosu na druge gradove jer raspisuju konkurs početkom godine,a raduje i obećanje gradonačelnika da će se ta sredstva povećati naredne godine“ ,istakla je Trifunovićeva.\nIzložba“ Lica -obrazi“ od petka u GKC-u\nNext story Nastavnici Prve osnovne škole kralja Petra II autori i priređivači pet udžbenika (VIDEO)\nPrevious story Vidi šta čitam


Ogranak Kolubara - Lazarevac - Ugrađeno 40 odsto opreme\nUgrađeno 40 odsto opreme\nNa montažnom placu u Kaleniću, na donju gradnju rotornog bagera u montaži 740 L podignuta je obrtna platforma teška 118 tona. Zaposleni na radilištu iz “Metala”, glavnog podizvođača nemačkog “Krupa”, ovaj posao uradili su uz pomoć četiri dizalice, dve od 60, a druge dve od 100 tona nosivosti.\nObrtna platforma za novi bager, koji će sledeće godine biti predat na korišćenje kopu “Tamnava-Zapadno polje”, na plac je iz proizvodnih hala “Metala”, stigla početkom jula iz tri dela koja su zavarena.\nDo sada je na bageru, koji se finansira sredstvima EPS-a i čija je vrednost 18,7 miliona evra, montirano 30 odsto, a u pripremi je 10 odsto opreme.\n“Metal” je tehnički i kadrovski najopremljenija metalska firma u zemlji i regionu, a kvalitet radova na montaži ovog bagera još jedan je pokazatelj važnosti povratka “Metala” pod okrilje RB “Kolubara”.\nPovratkom “Metala” praktično je omogućen nastavak rada kompanije, kao i kontinuitet stabilnosti proizvodnje na kolubarskim kopovima, što je garant sigurnosti proizvodnje uglja i električne energije.


Ustanove kulture – mesta poricanja ratnih zločina - Ivana Žanić - Peščanik\nVeselin Šljivančanin je odabrao adekvatan naslov za svoju knjigu „Ovo je moja zemlja, ovde ja komandujem“. Jer zaista, u Srbiji komanduju Šljivančanin i grupa ljudi koja je na vlasti, a koja je najodgovornija za ratove devedesetih. Oni nas drže podalje od bilo kakvog suočavanja sa odgovornošću, izgradnje dobrosusedskih odnosa sa državama u regionu i poštovanje vladavine prava i ljudskih prava. Od završetka ratova je prošlo skoro 30 godina, a čini se da smo nikad dalje od toga da osudimo zločine i izopštimo zločince iz javnog života.\nAutorka je izvršna direktorka Fonda za humanitarno pravo.


Evroliga šokirala Barsinog asa, ne može da veruje! - Sportske.net\nEvroliga šokirala Barsinog asa, ne može da veruje!\nStižu prve reakcije, nisu baš povoljne za čelnike Evrolige.\nJedan od prvih koji je reagovao na današnje odluke Izvršnog odbora EKA, a koje možete da vidite OVDE, jeste košarkaš Barselone Malkolm Dilejni.\nOn se tokom večeri oglasio na Tviteru, ne krijući da je neprijatno iznenađen stavom Evrolige da se sezona nastavi čim se steknu uslovi za takmičenje.\n''Ovo je šala...'', počeo je Dilejni.\n''Svi shvatate da su ljudi u karantinu da nisu u mogućnosti da igraju košarku. Čak i tokom treniranja kod kuće neki ljudi doslovno nisu u mogućnosti da šutiraju na koš bar mesec dana. Da li sindikat igrača Evrolige ili neki košarkaši uopšte govore to ovim ljudima?\nNisam siguran da oni koji se ne bave sportom shvataju koliko je teško ući u formu za utakmice posle samo nedelju ili dve. A za mesec ili više bez dodirivanja lopte biće potrebno više vremena, a pogotovo da uđemo u formu da bismo se takmičili u plej-ofu ili u utakmicama za titulu", zaključio je Dilejni.\nVerujemo da će ovakvih reakcija biti još od strane evroligaških zvezda...


Da li će iOS 9 dobiti ovaj fenomenalni notifikacioni centar? (VIDEO) - PametniTelefoni.rs\nHome / Vesti / Zanimljivosti / Da li će iOS 9 dobiti ovaj fenomenalni notifikacioni centar? (VIDEO)\nZanimljivosti | 10. februar 2015 | Marjan Stojanović\nPogledajte kako bi novi notifikacioni centar izgledao kada bi usvojio predlog mladih dizajnera koji govore u ime Apple korisnika putem svog video koncepta.\nApple iOS 8 notifikacioni centar je barem teoretski fenomenalan, ali se u praksi pokazalo da je on potpuno zamršen. Naravno, to ne mora da bude slučaj i na iOS 9, jer nam novi video koncept koji dolazi od "Mobile Creative"-a iz Stokholma nam pokazuje notifikacioni centar u potpuno drugačijem svetlu koji svi priželjkuju. U video konceptu koje smo vam priložili se nigde ne pominje da je ovo deo iOS 9 nadogradnje koja se očekuje, međutim primećuje se želja kreatora da Apple primeti njhov predlog kako bi se u novom iOS-u našao ovaj unapređeni notifikacioni centar.\nNajveća promena koja se primećuje je estetska i balgo funkcionalna. Umesto alarmiranja za svaku pojedinu notifikaciju koja se nalazi na beskrajnoj listi, iOS 9 bi doneo promene koje bi te notifikacije grupisale po aplikaciji. Svaka aplikacija bi dobila svojevrsno obojenen red u notifikacionom centru, a dodirom na njega bi se dobio prošireni uvid svih nepregledanih obaveštenja aplikacije. Već odatle bi se moglo, uz nekoliko dodatnih koraka, odgovoriti direktno na poruku ili obaviti neke druge aktivnosti. Izgleda da bi pozajmljivanje i kombinovanje nekih Android funkcija sa Apple-ovim bio veoma dobar potez.\nPrema svim informacijama koje smo mogli da prikupimo, iOS 9 će doneti pre svega rešenja za greške u radu i zakrpe za pojedine sigurnosne propuste. Premda, imamo osećaj da će se ipak pojaviti nekoliko novih funkcija koje će ova rešenja i zakrpe baciti u senku. Trenutno se korisnici najviše nadaju promeni notifikacionog centra, ostaje nam samo da vidimo da li Apple osluškuje svoje korisnike.


DRUŽENjE SA GLUMCIMA, POKLONI I POPUST ZA ULAZNICE – Stark Arena\nDRUŽENjE SA GLUMCIMA, POKLONI I POPUST ZA ULAZNICE\nDEKSI KO KIDS – UŠĆE ŠOPING CENTAR\nU susret najvećem spektaklu na ledu do sada, “Maša i Medved na ledu”, u subotu, 8. aprila u 13 časova, u DeksiKo Kids prodavnici, Ušće Šoping centar, sve posetioci moći će da se druže sa glumcima i dobiju zanimljive poklone.\nGlumci koji pozajmljuju glasove ovim luckastim junacima, Jovana Jelovac Cavnić u ulozi Maše, Dragan Vujić Vujke u ulozi Mede, Katarina Bogićević, Nikola Ranđelović i Marko Marković, davaće kreativne zadatke najmlađim posetiocima a najinteresantniji odgovori i rešenja, osvojiće zanimljive nagrade.\nTakođe, istog dana, biće omogućen popust od 10% za kupovinu ulaznica za predstavu “Maša i Medved na ledu” na blagajni Eventima u Ušće Shopping centru.\nDruženje u DexyCo Kids prodavnici (Ušće Shopping centar) počinje u 13h i trajaće do 14h.\nJedinstvena ledena predstava prema originalnim motivima ruske animirane bajke “Maša i Medved na ledu”, prikazivaće se u Kombank Areni, 22. i 23. aprila.\nPustolovine Maše i Mede i njihovih drugara, vukova, zečeva i ježeva, biće na srpskom jeziku uz glasove naših proslavljenih glumaca! Spektakularne raskošne scene dobiće definitivno još više živosti zahvaljujući odličnoj glumačkoj ekipi.\nOmiljeni junaci kroz interaktivnu predstavu i animacije povešće publiku u Areni u šumsku pustolovinu ispunjenu smehom, humorom i dobrom muzikom sa više od 30 akrobata, plesača i profesionalnih klizača. Predstava kombinuje pozorišnu i muzičku umetnost sa klizanjem i neverovatnim animacijama na ogromnim LED ekranima.\nNajpopularniji crtani film na svetu prikazuje se u 120 zemalja i drži sve rekorde gledanosti!\nUlaznice već od 1200 dinara u prodaji su na svim prodajnim mestima CS Eventima kao i na blagajnama: Kombank Arene, Bilet centra Beograda, Ušće Šoping centra, Doma omladine i putem sajtova: www.kombankarena.com, www.eventim.rs


Dan online - Politika: Ispunjenje uslova pa povratak u Skupštinu - 2017-06-19\nPolitika ALEKSA BEČIĆ PORUČIO SA SASTANKA DEMOKRATA U BIJELOM POLJU\nSa sastanka u Bijelom Polju Ispunjenje uslova pa povratak u Skupštinu\nLider Demokrata Aleksa Bečić ponovio je da se poslanici te partije neće vraćati u Skupštinu Crne Gore sve do ispunjavanja poznatih zahtjeva. To je saopštio na sjednici Inicijativnog odbora Demokrata u Bijelom Polju.\nKako je saopšteno, sjednica je održana u proširenom sastavu, kako bi počele aktivnosti na realizovanju prve izborne konvencije u Bijelom Polju, na kojoj će se birati opštinski odbor i njegov predsjednik.\n– Inspirisana pobjedama u Budvi, Kotoru i Herceg Novom, ali i ohrabrena velikom podrškom u ostalim opštinama, među kojima se, kao posjednje, naročito ističe ogromno povjerenje koje su Demokratama poklonili Mojkovčani, Demokratska Crna Gora nastavila je aktivnosti na jačanju partijske infrastrukture na svim nivoima organizovanja – saopštile su Demokrate.\nKako navode, Bečić je na sjednici govorio o trenutnoj političkoj situaciji u Crnoj Gori.\n– S tim u vezi, podsjetio je na dobro poznate uslove Demokratske Crne Gore, bez čijeg se ispunjavanja po principu „uzmi ili ostavi“ njeni poslanici neće vraćati u Skupštinu. To su određivanje datuma ponavljanja parlamentarnih izbora, razrješenje „državnog udara“, ponavljanje izbora u Nikšiću i stvaranje fer i demokratskih uslova za održavanje izbora –piše u saopštenju.\nBečić je istakao da će Demokratska Crna Gora nastaviti da pruža neophodnu pravnu i drugu pomoć majkama, korisnicama naknade po osnovu rođenja troje ili više djece, jer je, kako je naglasio, apsolutno je neprihvatljiv položaj u koji su ih vlasti dovele.\n– I dok DPS na primjeru majki pokazuje pravo značenje nepravde, Milo Đukanović rođenog brata samo kroz aferu „Limenka” čašćava 10,5 miliona eura, pa onda još završi da to krivično djelo zastari – rekao je Bečić.\nOn je odao priznanje majkama na doslednosti, istrajnosti i iskrenosti. Saopštio je da se jedino na taj način mogu braniti prava građana koja ovaj režim krši punih 27 godina.\nSjednici su prisustvovali i Dženan Kolić, potpredsjednik Demokrata, i Boris Bogdanović, generalni sekretar.\nDemokrate će, kako najavljuju, ovih dana nastaviti sa jačanjem partijske infrastrukture i sa razgovorom sa građanima i u ostalim opštinama.


Prefarbani mural sa likom Ratka Mladića u Foči, 25. jul 2021. godine\n„U Foči ni jedna ulica, niti trg, ne nose naziv po imenu ili događaju koji vrijeđa bilo koga. Postupaćemo, kao i uvijek, po zvaničnim stavovima institucija Republike Srpske“.\nŠta kažu u drugim opštinama?\nŠta u Sarajevu i Banjaluci kažu o Inzkovoj odluci?\nAmbasada SAD u BiH: Inzkov čin bitan za stabilnost BiH\nMeđutim, Milorad Dodik, član Predsjedništva BiH, odbacio je Inzkovu odluku i pozvao na "disoluciju" BiH, te najavio zasijedanje Narodne skupštine Republike Srpske.\nDodik je pokrenuo i prvi potpisao peticiju kojom se izražava stav o neprihvatanju zakona koji je nametnuo visoki predstavnik, ali kojom se isto tako izražava sraman stav da se, "uz uvažavanje svih žrtava, u Srebrenici nije desio genocid".\nŠta kaže Tužilaštvo BiH?


Kisić Tepavčević je naglasila da Trolak u ovom trenutku proizvodi pet vakcina iz kalendara vakcinacije i najavila nova ulaganja u Torlak, koji je nazvala "našim blagom" kada je reč o zdravstvu.\n- Kada je u pitanju proizvodnja vakcina to je osetljiv proces. Potrebna je specijalna tehnologija, ne može da se radi bilo gde - rekla je ona.\nGovoreći o vakcinaciji protiv korona virusa, Kisić Tepavčević je navela da preležana bolest nije kontraindikacija za vakcinaciju, ali da postoji preporuka da se čeka mesec dana.\nKisić Tepavčević: "Kolektivni imunitet gradimo dosta uspešno, ali ne smemo da se opuštamo"


U Paliluli (ne)zadovoljni proteklom godinom - juGmedia\nU Paliluli (ne)zadovoljni proteklom godinom\nNIŠ – Gradska opština Palilula će u narednoj godini aplicirati sa 7 projekata kod Ministarstva poljoprivrede, najavio je predsednik Boban Džunić.\nOn je 2013. godinu ocenio kao uspešnu za Palilulu, jer je, zahvaljujući projektima prekogranične saradnje, u opštinu uloženo oko milion evra iz evropskih fondova.\nPospešivanje preduzetništva, zapošljavanje mladih i prekogranična saradnja sa Bugarskom, obeležili su 2013. godinu u gradskoj opštini Palilula, kaže predsednik Boban Džunić. On je posebno istakao važnost projekata prekogranične saradnje, koji se finansiraju iz evropskih fondova.\nSledeće godine prioritet će biti razvoj seoskih područja, a opština će kod Ministarstva poljoprivrede konkurisati sa 7 projekata, kroz koje će se obučavati poljoprivredni proizvođači i uređivati atarski putevi. Predsednik Džunić je najavio i povezivanje Gabrovca na gradsku vodovodnu mrežu.\nU opštini Palilula su nezadovoljni planom programa izgradnje, jer, kako kažu, grad nema sluha za realne potrebe stanovnika kada je asfaltiranje ulica u pitanju, a u program ulaže ulice koje su već izgrađene.\nObustava saobraćaja zbog proslave Nove godine\nProtest na slami zbog izgubljenih presuda\nIako je Leskovac pre nekoliko meseci dobio dva nova javna toaleta u to u strogom centru, gradom se i dalje širi miris fekalija i urina jer je stare navike…\nVikendom se smanji broj novozaraženih koronom\nU poslednja 24 sata u Jablaničkom okrugu testirane su 263 osobe, 168 iz Leskovca, a kod 43 njih je otkriveno da su pozitivni na korona virus, saopšteno…


Portparol Centralne izborne komisije Valjmir Eljezi je istakao i da je broj registrovanih birača izvan Kosova za lokalne izbore 17. oktobra višestruko manji u odnosu na prevremene parlamentarne izbore održane 14. februara ove godine, a veći u odnosu na poslednje lokalne izbore održane 2017. godine.\nZa februarske parlamentarne izbore bilo je prijavljeno više od 102.000 glasača iz inostranstva, iako je rok za registraciju bio veoma kratak, dok je na poslednjim lokalnim izborima održanim 2017. godine bilo registrovano oko 10.500 glasača.\nEljezi je naveo da je CIK primio ukupno 18.836 zahteva za registraciju birača izvan Kosova, ali da nisu svi ispunili zakonske kriterijume.\n"Odobreno je 15.577 zahteva, dok je 3.259 prijava odbijeno, jer ne ispunjavaju zakonske kriterijume", rekao je Eljezi.\nNaveo je da će imena registrovanih birača iz inostranstva biti uklonjena sa biračkog spiska koji se distribuira biračkim mestima na Kosovu, a da će svi registrovani birači iz inostranstva moći da glasaju putem pošte, počev od 15. septembra.\nCentralna izborna komisija treba da primi glasačke listiće najkasnije do 15. oktobra.


Marko Kulić, autor sa Admiral Bet SPORT - Stranica 200 od 369\nSin legendarnog Žorža Vee stigao u Seltik\nAuthor Marko KulićPosted on 7. januara 2019. 22:15 7. januara 2019. 22:20\nŠkotski Seltik je dobio novo pojačanje. Naime, član bivšeg šampiona Evrope postao je Timoti Vea, sin čuvenog liberijskog fudbalera, Žorža Vee. Doduše, radi se o pozajmici iz francuskog PSŽ-a...\nZapadna konferencija – Jokić najbolji igrač nedelje!\nAuthor Marko KulićPosted on 7. januara 2019. 21:50 8. januara 2019. 00:32\nSrpski košarkaš Nikola Jokić dobio je veliko priznanje. Jokić je proglašen za najboljeg igrača Zapadne konferencije tokom proteklih sedam dana u NBA ligi. Kada je Istok u pitanju, najbolji...\nHarden nahvalio Jokića pred večerašnji derbi\nAuthor Marko KulićPosted on 7. januara 2019. 21:30 7. januara 2019. 21:30\nVečeras od dva sata nakon ponoći igra se derbi meč NBA lige između Hjustona i Denvera. Nagetsi našeg Nikole Jokića su trenutno prvoplasirani na tabeli Zapadne konferencije. Oni gostuju...\nBivši trener Barselone preuzeo Meksiko\nAuthor Marko KulićPosted on 7. januara 2019. 21:05 8. januara 2019. 00:31\nReprezentacija Meksika dobila je novog selektora. Čovek koji će ubuduće predvoditi ovu srednjeameričku zemlju je Herardo "Tata" Martino. Glavni zadatak bivšem treneru Barselone biće plasman u četvrtfinale Mundijala u...\nZvanično – Everton Luiz ima novi klub, njegov prikaz oduševiće "grobare"\nAuthor Marko KulićPosted on 7. januara 2019. 20:45 7. januara 2019. 20:51\nBivši fudbaler Partizana i ljubimac pristalica "crno-belih", Everton Luiz menja sredinu. On je nakon godinu dana u italijanskom SPAL-u otišao na pozajmcu u američki Solt Lejk Siti. Ovaj klub...\nBožić čestitao i najbolji na svetu\nAuthor Marko KulićPosted on 7. januara 2019. 20:20 8. januara 2019. 00:26\nDanas se obeležava Božić po julijanskom kalendaru, a svim vernicima je praznik čestitao i prvi teniser sveta, Novak Đoković. Srpski teniser je danas otputovao za Melburn gde će 14....\nReal ne prestaje da posrće, a Ramosu kriv VAR\nAuthor Marko KulićPosted on 7. januara 2019. 19:55 7. januara 2019. 19:58\nReal nastavlja sa lošim rezultatima uprkos promeni trenera, a sve manje navijača dolazi na "Santijago Bernabeu". Real Sosijedad je juče savladao rutinski šampiona Evrope sa 2:0 usred Madrida. Ipak,...\nPoznati protivnici crno-belih na pripremama, među njima i ukrajinski velikan\nAuthor Marko KulićPosted on 7. januara 2019. 19:35 7. januara 2019. 19:33\nFudbaleri Partizana okupiće se 9. januara kako bi započeli pripreme za drugi deo sezone. Trener crno-belih, Zoran Mirković izvršiće prozivku igrača u sredu od 10 časova. Odmah nakon prozivke...\nAktuelno Crvena zvezda Domaći fudbal Fudbal Međunarodni fudbal Ostalo\nFudbalska Južna Amerika se oprašta od Šekija: Otišao je jedan od najboljih u istoriji\nAuthor Marko KulićPosted on 6. januara 2019. 17:15 6. januara 2019. 17:12\nDragoslav Šekularac je pored Crvene zvezde ostavio veliki trag i u Južnoj Americi. Povodom njegove smrti, oglasili su se i brojni južnoamerički klubovi za koje je igrao. Tako se...\nPoraz Unikahe pred dolazak Crvene zvezde, skroman učinak Milosavljevića\nAuthor Marko KulićPosted on 6. januara 2019. 16:35 6. januara 2019. 17:14\nKošarkaši Unikahe izgubili su od Tenerifa u 15. kolu španskog prvenstva rezultatom 78:61. Tako će španski tim dočekati Crvenu zvezdu u drugom kolu Evrokupa nakon ubedljivog poraza u ACB...\n1 … 199 200 201 … 369


» Predstavnik Delegacije Evropske unije otvorio Youth stage na Nišville Jazz festivalu\nPredstavnik Delegacije Evropske unije otvorio Youth stage na Nišville Jazz festivalu\nDelegacija Evropske unije je i ove godine finansijski podržala Youth stage na Nisville festivalu na kome se mladim džez muzičarima iz multikulturalnih sredina pruža mogućnost da pokažu svoje umeće. Youth stage je prošle godine formiran uz finansijsku podršku Delegacije EU kroz projekat Nišville fondacije “Jazz – A Multicultural Expression” kada je kroz projekat okupljeno 60 mladih muzičara različitih nacionalnosti (srpske, romske, albanske i bugarske) iz šest gradova: Bujanovac, Leskovac, Niš, Vranje, Vladičin Han i Bosilegrad.\nOve godine, Youth stage na Nisville festivalu je nastavio da živi uz podršku EU, a svečano je otvoren u četvrtak 13. avgusta od strane predstavnice Delegacije EU Nadežde Dramićanin. Ona je ovom prilikom pozdravila mlade umetnike iz južne Srbije i mnogobrojnu publiku i nagovestila da će EU i ubuduće finansijski podržavati projekte na temu multikulturarnosti u Srbiji, pošto je multikulturarnost i osnovna ideja Evropske unije.\nPored podrške Youth stage-u, EU je ovih dana prisutna na Nišville festivalu i sa info štandovima EU Info Kutka Niš na kojima posetioci festivala mogu dobiti besplatne info materijale o procesu pridruživanja i mogućnostima koje EU pruža građanima Srbije.\nTraže se eksperti za EUINFONET


Ako se udruže Bradara i Puzigaća, Prijedlog zakona o izbornim jedinicama FBiH danas bi mogao pasti - Klix.ba\n19.7.2018. u 10:47\nImenovanje SNSD-ovog funkcionera Drage Puzigaće na poziciju zamjenika predsjedavajućeg Doma naroda Parlamenta FBiH danas bi moglo doći na naplatu. Naime, ukoliko se Puzigaća udruži s predsjedavajućom Doma naroda Parlamenta FBiH Lidijom Bradarom (HDZ) i proglasi Prijedlog zakona o izbornim jedinicama FBiH destruktivnim po interese konstitutivnih naroda, ovaj zakon smatrat će se odbijenim.\nDom naroda Parlamenta Federacije BiH na današnjoj sjednici izjasnit će se o Prijedlogu zakona o izbornim jedinicama i broju mandata Parlamenta FBiH. Riječ je o zakonu koji su predložili parlamentarci iz reda SDA, SBB-a, SDP-a, DF-a i Naše stranke, a koji je ranije usvojen u Zastupničkom domu Parlamenta FBiH.\nOd samog početka, odnosno od kada je ovaj zakon upućen u parlamentarnu proceduru, HDZ BiH se trudi na sve moguće načine blokirati usvajanje Zakona o izbornim jedinicama i broju mandata Parlamenta FBiH.\nPredsjedavajuća Doma naroda Parlamenta FBiH Lidija Bradara (HDZ) prvo je odugovlačila da sazove sjednicu ovog organa zakonodavne vlasti da bi u konačnici ove sedmice sazvala vanrednu sjednicu na čiji je dnevni red stavila Prijedlog zakona o izbornim jedinicama.\nKako nam je potvrđeno, HDZ BiH bi na današnjoj sjednici mogao osporiti zakon koji su predložile probosanske političke stranke ukoliko za to bude imao podršku SNSD-a.\nNaime, na mjestu zamjenika predsjedavajuće Doma naroda Parlamenta FBiH nalaze se Drago Puzigaća (SNSD) i Jasenko Tufekčić (SDA). Ako dva člana Kolegija Doma naroda Parlamenta FBiH proglase Prijedlog zakona o izbornim jedinicama i broju mandata Parlamenta FBiH destruktivnim po vitalni interes onda će se zakon definitivno smatrati odbijenim. Dakle, o njemu se neće morati izjašnjavati ni Vijeće za vitalni nacionalni interes Ustavnog suda Federacije BiH.\nHDZ i SNSD njeguju posebne političke odnose u kojima HDZ brani navodne interese SNSD-a u institucijama BiH, a očito SNSD štiti interese HDZ-a u Federaciji BiH.\nParlament FBiH Lidija Bradara Drago Puzigaća


Baš Baš pašteta sa šunkom 100g folija cena akcija Srbija\nBaš Baš pašteta sa šunkom 100g folija cene\nTrenutno nemamo slike za Baš Baš pašteta sa šunkom 100g folija\nEPonuda nije internet prodavnica već Vam omogućava da brzo i lako nađete Baš Baš pašteta sa šunkom 100g folija po najjeftinijoj ceni. Naš cilj je da kupci budu što bolje informisani o ponudi Baš Baš pašteta sa šunkom 100g folija na tržištu Srbije. Vrlo lako nalazite željeni proizvod za kategoriju Paštete cene, ne morate da lutate od sajta do sajta za Baš Baš Paštete, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš pašteta sa šunkom 100g folija sa PRODAVCEM. EPonuda ne može da garantuje potpunu tačnost specifikacije i slika za Baš Baš pašteta sa šunkom 100g folija. Pre kupovine, podatke za Baš Baš pašteta sa šunkom 100g folija proverite na sajtu PROIZVOĐAČA.


Vanji i Pro Reku Kup Italije\nVanja Udovičić MVP svetskog prvenstva u Rimu okitio se prvim klupskim trofejem u sezoni. Pro Reko je osvojio Kup Italije.U polufinalu savladana je Breša 12:7 a naš igrač je bio dvostruki strelac. U finalu Vanja je blistao.Pet puta je pogodio mrežu Savone za ubedljiv trijumf 12:6. kompletan tekst\nSrpski trio u humanitarnoj akciji\nSrpski vaterpolisti, igrači Pro Reka Vanja Udovičić, Slobodan Nikić i Filip Filipović igrali su za selekciju Ostatka sveta u duelu sa Italijom u Soriju. Kompletan prihod koji je na kraju iznosio 8.000 evra uplaćen je UNICEFU za postradale stanovnike Haitija. Ostatak sveta je pobedio 16:11 a naša...kompletan tekst\nPartizan domaćin Vašašu\nKonačno, posle mnogo uloženog truda, najviše ljudi iz Partizana na čelu sa predsednikom Š oštarem, sutra će i zvanično , bar što se tiče srpskih timova startovati Evrointer liga u čijem su sastavu predstavnici Mač‘arske, Rumunije, Slovačke i Srbije. Sastaju se u 18 časova najbolji sastavi...kompletan tekst\nKategorija: Inostrana takmičenja, Evrointer Liga\nPartizanove legende - Partizanu\nVaterpolisti Partizan Rajfajzena pobednici su turnira "Partizanove legende". na taj način reprizirali su uspeh iz prošle godine kada su bili najbolji u konkurenciji pet ekip.a Ovoga puta slivli su ispred Vašaša, Pro Reka i Olimpijakosa. U poslednjem kolu crno-beli su lako savladali...kompletan tekst\nSjajni Partizan protiv Pro Reka\nSjajni Partizan je u drugom kolu turnira Partizanove legende savladao Pro Reko 8:4 (3:0, 1:0, 3:2, 1:2). Odlična igra posebno u odbrani dovela je crno-bele na domak trofeja. U drugoj utakmici Vašaš je pobedio Olimpijakos 8:6.U nedelju u 10.15 igraju Pro Reko i Vašaš a tačno u podne Olimpijakos i...kompletan tekst


Epidural (ni)je privilegija dece lekara\nBeta\t 12. avgusta 2015. 13:05\nDirektor Kliničkog centra Niš Zoran Radovanović saopštio je danas da je netačna, neprimerena i ishitrena izjava direktora Ginekološko akušerske klinike u Nišu Bojana Lukića da je epiduralna anestezija pri porođaju privilegija dece lekara.\n“U Kliničkom centru nema pacijenata prvog i drugog reda. Epiduralna anestezija se kao procedura pri porođaju primenjuje po svim normativnim aktima i po pravu i po striktnim pravilima medicinske struke (kod trudnica koje imaju hipertenziju, veliku dioptriju…)”, naveo je Radovanović u saopštenju.\nOn je dodao da u čitavoj Srbiji postoji problem nedostatka anesteziologa koji primenjuju ovu vrstu anestezije prilikom porođaja i taj problem nije “ekskluzivitet Niša”.\n“Mi smo pre godinu dana, nakon što smo otkrili brojne zloupotrebe koje smo sankcionisali, zabranili dolazak anesteziologa na porođaj van njegove smene. Problem se pojavljuje kada pacijentkinja zahteva epidural, a mi nemamo obučenog anesteziloga”, istakao je Radovanović.\nPrema navodima Radovanovića, ukoliko se ispostavi da na Klinici za ginekologiju i akušerstvo postoji klasifikacija pacijenata prema srodničkim vezama sa lekarima, svi koji u tome učestvuju biće sankcionisani.\nU saopštenju se naglašava i da je o spornoj izjavi koja je nanela veliku štetu Kliničkom centru u Nišu informisano Ministarstvo zdravlja, a Klinički centar je podneo zahtev za vanrednu spoljnu proveru kvaliteta stručnog rada zdravstvenih radnika na Klinici za ginekologiju i akušerstvo.


ATP: Đoković sa Čilićem šesti posle „Zlatnog mastersa“ - 20.08.2018, Sputnik Srbija\nNajbolji srpski teniser Novak Đoković, nakon što je kompletirao „Zlatni masters“ u Sinsinatiju, skočio je sa 10. na deobu šestog mesta najnovije ATP liste. 20.08.2018, Sputnik Srbija\n09:30 20.08.2018 (Osveženo: 09:55 20.08.2018)\nNajbolji srpski teniser Novak Đoković, nakon što je kompletirao „Zlatni masters“ u Sinsinatiju, skočio je sa 10. na deobu šestog mesta najnovije ATP liste.\nĐoković je titulom u Sinsinatiju, gde je savladao velikog rivala Rodžera Federera 6:4, 6:4 i ispisao istoriju kao jedini sa svim osvojenim turnirima iz serije 1.000, zaradio 1.000 poena i drži šestu poziciju zajedno sa Hrvatom Marinom Čilićem.\nVeliku priliku da još više napreduje srpski as ima do kraja sezone jer ništa ne brani, posebno što su odmah ispred njega Kevin Anderson i Aleksander Zverev, kao i trenutno vodeća trojka — Huan Martin del Potro, Federer i Rafael Nadal.\nKada je reč o ostalim srpskim teniserima, Filip Krajinović je pao za jednu poziciju i sada je 32. na svetu, Dušan Lajović je napredovao za dve na 62, Laslo Đere je 90, dok je Viktor Troicki ispao iz najboljih 100 i zauzima 102. mesto.\n1. (1) Rafael Nadal (Španija) — 10.040 bodova\n2. (2) Rodžer Federer (Švajcarska) — 7.080\n3. (3) Huan Martin del Potro (Argentina) — 5.500\n4. (4) Aleksander Zverev (Nemačka) — 4.845\n5. (6) Kevin Anderson (Južna Afrika) — 4.615\n6. (10) Novak Đoković (Srbija) — 4.445\n6. (7) Marin Čilić (Hrvatska) — 4.445\n8. (5) Grigor Dimitrov (Bugarska) — 3.790\n9. (8) Dominik Tim (Austrija) — 3.485


Zrenjanin objavio pozive za korišćenje džavnog zemljišta u 2022.godini - AgroSmart\nGrad Zrenjanin objavio je dva javna poziva namenjena poljoprivredi.\nJedno je Javni poziv za ostvarivanje prava korišćenja bez plaćanja naknade poljoprivrednog zemljišta u državnoj svojini na teritoriji Grada Zrenjanina za 2022. godinu.\nKomisija za izradu Godišnjeg programa zaštite, uređenja i korišćenja poljoprivrednog zemljišta grada Zrenjanina raspisala je javni poziv kojim obaveštava: obrazovne ustanove, škole, stručne poljoprivredne službe i socijalne ustanove da im se može dati na korišćenje površina poljoprivrednog zemljišta u državnoj svojini koja je primerena delatnosti kojom se bave, a najviše do 100 hektara.\nKada su u pitanju visokoobrazovne ustanove – fakulteti i naučni instituti čiji je osnivač država i ustanove za izvršenje krivičnih sankcija, njima se može dati na korišćenje površina poljoprivrednog zemljišta u državnoj svojini koja je primerena delatnosti kojom se bave, a najviše do 1.000 hektara.\nPoziv se odnosi i na pravna lica u državnoj svojini registrovana za poslove u oblasti šumarstva.\nSvi treba da dostave potrebnu dokumentaciju, do 31.oktobra 2021. godine.\nDrugi Javni poziv odnosi se na dokazivanje prava prečeg zakupa poljoprivrednog zemljišta u državnoj svojini na teritoriji Grada Zrenjanina za 2022. godinu.\nJavni poziv upućen jefizičkim i pravnim licima, i njime se obavešatavaju vlasnici sistema za navodnjavanje, odvodnjavanje, ribnjaka, poljoprivrednog objekta, staklenika, plastenika i višegodišnjih zasada (voćnjaka i vinograda koji su u rodu) na poljoprivrednom zemljištu u državnoj svojini i koji su upisani u Registar poljoprivrednih gazdinstava i nalaze se u aktivnom statusu najmanje tri godine.\nPoziv se odnosi i na vlasnike domaćih životinja, koji su i vlasnici, odnosno zakupci objekata za gajenje tih životinja na teritoriji jedinice lokalne samouprave na kojoj se pravo prečeg zakupa ostvaruje, koji su upisani u Registar poljoprivrednih gazdinstava i nalaze se u aktivnom statutu najmanje jednu godinu.\nZainteresovani treba da dostave potrebnu dokumentaciju radi dokazivanja prava prečeg zakupa na poljoprivrednom zemljištu u državnoj svojini na teritoriji grada Zrenjanina za 2022. godinu, do 31. oktobra 2021. godine.\nSva lica koja su zainteresovana za ostvarivanje prava prečeg zakupa po osnovu poljoprivredne infrastrukture dužna su da blagovremeno, a najkasnije do 1. septembra 2021. godine, podnesu Zahtev za izlazak Republičke poljoprivredne inspekcije, odnosno za ostvarivanje prava prečeg zakupa po osnovu stočarstva Zahtev za izlazak Republičke veterinarske inspekcije najkasnije do 1. septembra 2021. godine.\nZahtev se podnosi u pisanoj formi putem pošte na adresu: Srednjobanatski upravni okrug, Trg slobode 10, 23000 Zrenjanin ili lično na pisarnicu Srednjobanatskog upravnog okruga, kancelarija 12. (zgrada Gradska kuća Grada Zrenjanina), Trg slobode 10.


Prezentacione veštine 2013 : Nova Iskra : Nova Iskra\nPrezentacione veštine 2013\nPažnja će biti posvećena verbalnom nastupu autora, artikulaciji njegovih ideja ili projekta\n17 - 19 h\nDizajn inkubator Nova Iskra i ove godine sarađuje sa organizacijom Mikser, u okviru novog izdanja Mikser Festivala, koji se odvija u beogradskom susedstvu Savamala od 28. maja do 2. juna ove godine. Centralna lokacija festivala je nedavno otvoreni Mikser House, multifunkcionalni prostor i dizajn showroom koji tokom cele godine predstavlja raznoliki program, čiji je vrhunac upravo Mikser Festival.\nOve godine u Mikser House-u biće upriličen i Dizajn maraton, serija prezentacija mladih dizajnera, učensika Mikserovih konkursa Ghost Project i Young BalkanDesigners. To će biti i odlična prilika da se u saradnji sa Novom Iskrom organizuju specijalne “kondicione pripreme”, tokom kojih je Dušan Vulović zajedno sa timom Nove Iskre upriličiti radionicu posvećenu veštinama komunikacije sa publikom i sa klijentima, kao i praktične savete kako svojim nastupom na najbolji način predstaviti svoju ideju, inicijativu ili proizvod.\nRadionicu će voditi tim Nove Iskre i Dušan Vulović, brend konsultant koji se već više od 10 godina uspešno bavi razvijanjem brendova i PR strategija.\nRadionica je prvenstveno namenjena učesnicima Mikserovog Dizajn Maratona, ali će biti otvorena i za sve druge dizajnere i druge profesionalce koji su zainteresovani da nadgrade ili razviju veštine koje su neophodne za kvalitetno predstavljanje projekata ili poslovnih predloga.\nPažnja će biti posvećena verbalnom nastupu autora, artikulaciji njegovih ideja ili projekta, kao i uobličavanju vizuelnih priloga koji prate prezentaciju, pre svega kroz online platform PREZI.


Niška televizija » Nedelja ženskog zdravlja (VIDEO)\nObjavljeno 26.05.2014. 13:28\nTagovi: Društvo, Niš, zene\n“Svakog dana u Srbiji dve žene obole od karcinoma grlića materice, a čak četiri od karcinoma dojke. Redovne kontrole su najbolji način za prevenciju i zaštitu zdravlja žena”, istakla je Simona Dašić, ginekolog, na pres konferenciji koju je organizovao Centar za devojke, povodom 28. maja, Međunarodnog dana zenskog zdravlje i reproduktivnih prava.\nTri glavne teme, na kojima se u Centru za devojke u proteklih 16 godina radilo su: nasilje nad devojkama, trgovina devojkama i žensko zdravlje. Od 2002. u ovoj organizaciji rade na edukaciji srednjoškolki. Više od 20 000 učenica 13 srednjih skola do sada je bilo obuhvaćeno edukacijama.\nMeđunarodni dan ženskog zdravlja i reproduktivnih prava povod je da u Centru za devojke osmisle razne edukativne i sportske sadržaje u predstojećoj nedelji.\nSimona Dašić, ginekolog, održaće dva predavanja, i to: u utorak, 27. maja, u Narodnoj biblioteci sa početkom u 18 sati na temu prevencije raka dojke i grlića materice, a predavanje o reproduktivnom zdravlju devojaka, u sredu, 28. maja, u Srednjoj stručnoj školi “12 februar”, sa početkom u 12 sati .\nNedelju ženskog zdravlja zaključiće 1. juna predstava “Čekaonica” u izvođenju Feminističko-aktivističkog pozorišta Centra za devojke u 20 sati u sali SKC-a.\nReč je o predstavi koja se bavi životnim i uvek aktuelnim temama: odnos majki i ćerki, muškaraca i žena, ulozi majke, o ženskom zdravlju, abortusu i porođaju.\nKonkurs Dečje biblioteke „Slikam i pričam o junacima iz knjiga“ (VIDEO)\nRadionice za osmake sa jezičkim poteškoćama (VIDEO)


Rast arapskog poslovanja u Srbiji - 381 vesti\nRast arapskog poslovanja u Srbiji\nBy RedakcijaPosted on May 13, 2019 May 13, 2019\nArapski investitori, biznismeni, poslovni partneri, u sve većem broju prisutni su na srpskom tržištu. Predstavnici gotovo svih privrednih grana domaće industrije trude se da uzvrate sličnom merom, ili da uspostave kontakte na domaćem terenu. Paralelno, raste broj zahteva za specijalizovane usluge koje prate poslovanje – finansijski konsultanti, prevodioci i sudski tumači za arapski jezik na Novom Beogradu i u drugim biznis zonama prestonice imaju pune ruke posla.\nNajnoviji primer je privatizacija Luke Novi Sad, za koju je kompanija “P&O Ports” iz Ujedinjenih Arapskih Emirata isplatila 7,99 miliona evra. Najavljene su ozbiljne investicije u iznosu većem od 15 miliona evra u naredne tri godine, i nove tehnologije. Isplativost ovog posla se, imajući u vidu značaj Dunava kao strateškog evropskog plovnog puta, može očekivati.\nLuku Novi Sad u velikoj meri koristiće za transport i firme iz Emirata koje već posluju na srpskom tržištu. Prema rečima Siniše Malog, ministra finansija u Vladi Srbije, čija je izjava nedavno objavljena – vrednost arapskih investicija u našoj zemlji povećana je u poslednjih nekoliko godina 600 puta.\nKompanijama “Al Dahra”, “Etihad ervejz”, “Elit agro” i “Al Ravafed”, banci “Mirabank” i partnerima Srbije u projektu “Beograd na vodi” pridružio se “P&O Ports”, iz sastava arapskog lučkog giganta DP World. DP World posluje u 40 zemalja sa 78 svojih firmi. Ima preko 45.000 zaposlenih iz 130 zemalja, opslužuje 70 hiljada brodova godišnje i dnevno rukuje sa 174 hiljade kontejtera.\nPredsednik P&O Ports-a Sultan Ahmed Bin Sulayem izjavio je povodom ugovora da se, pre svega, očekuje povezivanje sa rumunskom lukom Konstanca kojom, takođe, upravlja DP World, i dalje usmeravanje tovara prema luci Jebel Ali Port, Dubai. Veoma je važno, dodao je, što se na ovaj način otvaraju mogućnosti za transport uglja i roba u građevinskom i prehrambenom sektoru u rasutom stanju.\nTag: DP World Luka Novi Sad P&O Ports\nPrevious post: Soda bikarbona za jestive i ukrasne biljke\nNext post: Stupio na snagu pravilnik o kratkim studijama


EK: Konverzijom valuta u rublje formalno se ne krše sankcije\nTanjug 23. aprila 2022. 09:29\nBRISEL – Ukoliko se za ruski gas bude plaćalo u evrima ili dolarima koji se zatim konvertuju u rusku valutu, kompanije iz EU možda će moći formalno da izbegnu kršenje sankcija protiv Rusije, a da istovremeno uvaže i zahtev Moskve da se za ruski gas isplate vrše isključivo u rubljama, saopšteno je iz Evropske komisije.\nKompanije bi trebale i da zatraže uvođenje dodatne procedure za novčane transakcije, koju bi činala izjava o izvršenju ugovorne obaveze nakon deponovanja odgovarajućeg iznosa u valuti koja nije rublja, prenosi Rojters.\nMoskva je upozorila Evropu da rizikuje smanjenje isporuke gasa ako ne bude plaćala u rubljama, nakon što je predsednik Rusije Vladimir Putin u martu izdao dekret kojim se predlaže kupcima ruskih energenata da otvore račune u Gazprombanci za plaćanje u evrima ili dolarima, koji bi potom bili konvertovani u rublje.\nEvropska Komisija je ranije ovog meseca saopštila da se ispunjavanjem onih odredbi koje je nametnula Moskva rizikuje kršenje sankcija EU, jer se praktično izvršenjem uplata u stranoj valuti ruskoj banci, koja ih potom konvertuje u rublje, strana valuta ipak stavlja u ruke ruskim vlastima.\nMeđutim, u novom savetodavnom dokumentu koji je poslat državama članicama, Komisija je poručuje da predlog Moskve nužno ne sprečava sprovođenje procesa plaćanja za gas koji bi bio u skladu sa sankcijama EU uvednim Rusiji zbog sukoba u Ukrajini.


Sep 7, 2019 LG Srbija\nNova serija projektora CineBeam 4K UHD kompanije LG Electronics (LG), koja se Evropi prvi put predstavlja na sajmu IFA 2019, razvijena je kako bi se odgovorilo na potražnju za svestranim rešenjima za pametne kućne bioskope. Sposoban da proizvodi zapanjujuće oštre, velike slike, prvi Ultra Short Throw (UST) 4K UHD CineBeam Laser projektor (model HU85L) i LG 4K UHD CineBeam LED projektor (model HU70L) kompanije LG biće dostupni u Evropi od sledećeg meseca.\nZahvaljujući inovativnoj Wheel-less Laser i LED tehnologiji kompanije LG, oba 4K UHD projektora pružaju odlične doživljaje gledanja uz neverovatnu preciznost boja. Nova tehnologija svakom od modela omogućava da proizvodi jasnije, istančanije slike od konvencionalnih projektora sa DLP tehnologijom (digitalnom obradom svetla) sa točkovima boja, a pritom praktično eliminiše vizualne artefakte koji odvraćaju pažnju kao što su efekat duge, clouding i distorzija boja.\nDobitnik više priznanja uključujući Nagradu za inovacije sa CES 2019, Red Dot Nagradu za dizajn i iF Nagradu za dizajn, HU85L koristi trokanalni laserski sistem kako bi generisao boje sa zasebnim izvorima svetla crvenog i plavog lasera sa zelenom koju stvara ekskluzivna Wheel-less Laser i LED tehnologija kompanije LG i još jedan izvor plavog svetla. Ova jedinstvena konfiguracija proizvodi zapanjujuće tačne boje, čime ostvaruje 97 odsto DCI-P3 prostora boja i obradu boja do 12 bita kako bi pružila neverovatno detaljne i žive slike do 2.700 ANSI lumena. A sa UST tehnologijom, LG HU85L može se postaviti na samo 5,6 centimetara od zida kako bi projektovao dijagonalnu sliku od 90 inča ili na 18 centimetara kako bi se dobila ogromna slika od 120 inča.\nKompaktniji projektor HU70L pruža impresivni doživljaj kućnog bioskopa uz duboku i bogatu sliku sa dijagonalom do 140 inča i osvetljenošću od impresivnih 1500 ANSI lumena koja pokriva 92 odsto DCI-P3 prostora boje. Projektor koristi četiri LED diode kako bi generisao crvenu, zelenu i plavu, uz dodatak četvrte LED diode koja povećava osvetljenost slike, kontrast i generiše živopisnije boje sa nijansiranijim tonalitetom (u poređenju sa konvencionalnim LED projektorima) dinamičkim podešavanjem nivoa zelene.\nSa podrškom za HDR10, novi projektori kompanije LG će opčiniti gledaoce realističnim slikama koje odlikuju dublje crne i jače boje. TruMotion tehnologija slike čini još živopisnijim, čime obezbeđuje da se kretanje na ekranu reprodukuje glatko i prirodno. Štaviše, uključivanje six-step 4K upscaler-a kompanije LG omogućava korisnicima da gledaju Full HD sadržaje u ultra oštroj 4K rezoluciji. Oba CineBeam projektora takođe pružaju mnoštvo opcija striming sadržaja kao i raznovrsne opcije za povezivanje uključujući USB, HDMI, Ethernet i bežično preslikavanje ekrana (Android i iOS). Uz nagrađivani operativni sistem webOS 4.5 kompanije LG, korisnici mogu direktno da pristupe popularnim striming aplikacijama uključujući Netflix, Amazon, YouTube itd. uz pomoć intuitivnog daljinskog upravljača Magic Remote sa dugmadima sa pozadinskim osvetljenjem radi lakšeg korišćenja čak i u najmračnijim prostorijama.\n„Naši novi 4K projektori su dovoljno svestrani da bi ostvarivali jednako dobre performanse u domu i na poslu”, izjavio je Jang Ik-hvan, rukovodilac IT poslovnog sektora kompanije LG. „Sa novim inovacijama koje kvalitet slike i pogodnost korišćenja podižu na sasvim novi nivo, LG redefiniše savremeni projektor i nastavlja da pomera granice mogućeg”.\nKako projektor LG 4K UHD CineBeam Laser tako i LG 4K UHD CineBeam LED biće predstavljeni u Hotelu Ellington u Berlinu tokom sajma IFA 2019. Svima koji bi želeli da sami vide ove projektore preporučuje se da kontaktiraju ym.ko@lge.com kako bi zakazali termin.\nKompanija Miele Group ostvarila rast prometa od 1,5 odsto i najavila veća ulaganja u nastajuće tehnologije


"РС има међународни субјективитет" - Јадовно 1941. - КУЛТУРА СЈЕЋАЊА\nObjavljeno: 28 januara, 2012\nPredsednik Republike Srpske Milorad Dodik izjavio je da RS nema svoje međunarodno priznanje u UN, ali ima međunarodni subjektivitet\nOn je dodao da taj subjektivitet proizlazi iz Dejtonskog sporazuma, a da je njen put prema evropskim integracijama.\n“Važno je da je sprečen pokušaj da RS bude ukinuta operacijama visokih predstavnika UN koji krše prava iz Dejtonskog sporazuma i pokušali su da na našu štetu naprave prekrojavanje”, kaže Dodik u intervjuu za najtiražniji list u Makedoniji “Dnevnik”.\nDodik je sinoć u Skoplju prisustvovao svečanoj Svetosavskoj akademiji, koju je organizovala srpska zajednica u Makedoniji povodom svog praznika Svetog Save.\nPredsednik RS je istakao da je apsolutno put RS prema evropskim integracijama kao političkoj zajednici, da je RS sastavni deo Evrope, ali da to ne sme smetati saradnji s Rusijom i ostalima i da tu ne vidi suprotstavljenost.\nDodik kaže da Banjaluka i Beograd sarađuju kao partneri i da RS u Banjaluci i u Sarajevu promoviše autentičnu politiku, ali i da RS “voli Beograd više od Sarajeva”.\nOn je svestan da i dalje postoji stereotip da je RS genocidna tvorevina, ali misli da se to tokom vremena polako razbija.\nPredsednik RS smatra i da je taj entitet u BiH ekonomski samoodrživ, ali i da ima problema, posebno u delu penzijskog sistema.\n“Od svih međunarodnih donacija nakon rata, oko četiri milijarde dolara otišlo je u Federaciju, a mi smo dobili samo oko jednu milijardu i to za obnovu objekata gde je trebalo da Srbi vraćaju Bošnjake i Hrvate. Sve smo to preživeli i danas imamo održive javne finansije”, rekao je Dodik.\nNa pitanje da li je jugonostalgičar, lider Srba u BiH kaže da jeste, ali misli da je Jugoslavija “bila očigledna greška” i da se nije mogla održati.


Svijet - datum: 2019-07-16 IRANSKI PREDSJEDNIK HASAN ROHANI PORUČIO VAŠINGTONU\nHasan Rohani Ukinite sankcije i vraćamo se pregovorima Iran je daleko od razvoja nuklearne bombe. Još ima šanse da se dogovor spasi, rekao je Hant novinarima po dolasku na sastanak ministara spoljnih poslova u Briselu, prenosi Rojters\nIranski predsjednik Hasan Rohani je rekao da je Teheran spreman za pregovore sa SAD ukoliko Vašington ukine sankcije i vrati se nuklearnom sporazumu iz 2015. godine.\nIran traži da mu se prije bilo kavih razgovora omogući da izvozi naftu u količinama koje je izvozila prije nego što se Amerika povukla iz nuklearnog sporazuma sa Teheranom u maju 2018. godine, prenosi Rojters.\n– Uvijek smo vjerovali u razgovor. Ako ukinu sankcije, oslobode nas ekonomskog pritiska i vrate se nuklearnom sporazumu, spremni smo za ragovore danas, odmah, bilo gdje, poručio je Rohani.\nSa druge strane, državni sekretar Majk Pompeo u intevjuu za „Vašington post“ odbacio je Rohanijev predlog, rekavši da je to „ista ponuda koju su dobili Džon Keri i Barak Obama“.\nFrancuska, Velika Britanija i Njemačka, koje su potpisnice sporazuma, pozvale su na smirivanje tenzija i povratak dijalogu.\nTramp je prošle srijede poručio da će sankcije biti „znatno pojačane“.\nPostojeće američke sankcije imaju za cilj da potpuno blokiraju iranski izvoz nafte.\nIran je uzvratio objavom da je povećao obogaćivanje uranijuma do 4,5 odsto, što premašuje dozvoljenih 3,67 prema nuklaranom sporazumu sa šest svjetskih sila.\nBritanski ministar spoljnih poslova Džeremi Hant izjavio je da još ima vremena da se spasi sporazum o nuklearnoj energiji sa Iranom, kao i da se, uprkos tome što je SAD najbliži saveznik Britanije, ne slažu oko toga kako se nositi sa iranskom krizom.\n– Iran je daleko od razvoja nuklearne bombe. Još ima šanse da se dogovor spasi, rekao je Hant novinarima po dolasku na sastanak ministara spoljnih poslova u Briselu, prenosi Rojters.\nCilj sastanka u Briselu jeste da se utvrdi kako ubijediti Iran i Sjedinjene Države da smanje tenzije i iniciraju dijalog usred straha da je dogovor iz 2015. godine blizu kolapsa.\nU zajedničkom saopštenju Francuske, Velike Britanije i Njemačke navodi se da bi sporazum mogao da propadne usljed novih američkih sankcija Iranu i odluke iranskih vlasti da prekrše sporazum.\n– Rizik je takav da svi akteri moraju da stanu i razmisle o mogućim posledicama svojih postupaka. Vjerujemo da je došlo vrijeme da se postupa odgovorno i da se potraže načini za zaustavljanje eskaliranja situacije i nastavak dijaloga, ističe se u saopštenju.\nFrancuski ministar spoljnih poslova Žan-Iv le Drijan rekao je juče u Briselu da Evropa ostaje ujedinjena u nastojanjima da sačuva nuklearni sporazum s Iranom.\nOn je dodao da Teheran treba da promijeni svoju odluku u vezi sa nepridržavanjem sporazuma, u njegovim djelovima, prenijela je agencija Rojters. Prema riječima šefa francuske diplomatije, odluka Teherana da smanji obaveze preuzete sporazumom nakon što su SAD prošle godine napustile sporazum, „loš je odgovor na lošu odluku“.\nEU želi da spriječi propast nuklearnog sporazuma\nŠef diplomatije Španije Žozep Borel kaže da EU želi da održi u životu nuklearni sporazum sa Iranom uprkos negativnom stavu SAD.\nBorel je, dolazeći na sastanak Savjeta ministara, poručio da EU želi da spriječi propast nuklearnog sporazuma sa Iranom.\n– Za nas je nuklearni sporazum sa Iranom od fundamentalnog značaja. Činimo sve da ga održimo u životu znajući da je to teško zbog ponašanja SAD, poručio je Borel.\nOn je ocijenio da je Iran do sada poštovao svoje obaveze i poziva ga da to i nadalje čini.\n– Mi činimo sve da osiguramo da država ne podlegne ekonomskoj blokadi i da evropska preduzeća mogu da nastave sa poslovanjem. Teško je jer zakoni koje SAD primjenjuje van svoje teritorije, a koje mi ne priznajemo, prave prepreke za sve kompanije, poručio je Borel.


U Kragujevcu u jeku pripreme za proizvodnju "punta"\nKRAGUJEVAC - Posle potpisivanja ugovora sa "Fijatom", u Kragujevačkoj "Zastavi" obavljaju se poslednje pripreme kako bi u što kraćem roku počela proizvodnja srpskog "punta", odnosno "zastave 10". Prva grupa "Zastavinih" radnika i stručnjaka već se nalazi u Torinu na obuci na "Fijatovim" montažnim trakama za sklapanje "punta". Takođe, "Zastava" će do kraja ovog meseca "Fijatu" isplatiti 7,2 miliona evra, odnosno dve trećine ukupnog duga od 11,2 miliona evra.\nRok za vraćanje celokupnog duga "Fijatu" prolongiran je do marta iduće godine. Međutim, Adžić najavljuje da će 90 odsto duga biti vraćeno već do kraja godine. Novac će, prema njegovim rečima, biti obezbeđen prodajom delova Zastavinih prometno-servisnih organizacija u Kragujevcu, Beogradu i Somboru, pošto dosadašnji pokušaji da se prodaju "u kompletu" nisu bili uspešni. Adžić nije isključio ni mogućnost da "Fijatu" do kraja godine bude vraćen kompletan dug.\nIako je poslednjih nekoliko nedelja bilo i oprečnih informacija, pa čak i najava da će ugovor sa "Fijatom" propasti, u "Zastavi" se ipak spremaju za novi posao. Kao jedan od spornih momenata pominjalo se i to da ministri Mlađan Dinkić i Velimir Ilić još nisu ispunili obećanje, odnosno uplatili 15 miliona evra na ime neophodne modernizacije pogona za proizvodnju. Podsećamo, Dinkić i Ilić su pre nekoliko meseci obećali da će "Zastava", posle potpisivanja ugovora o licenci sa stranom firmom, iz budžeta dobiti 15 miliona evra za potrebe modernizacije, ali od toga za sada nema ništa.\nTakođe, problem je predstavljao i pomenuti dug "Zastave" prema "Fijatu". Da ovo potraživanje ne bi predstavljalo kamen spoticanja, u okviru "Zastave" je oformljeno novo preduzeće "Zastava auto" koje će biti potpuno nezavisno od matične kompanije koja "Fijatu" duguje milione. Ova potraživanja biće namirena novcem koji će grupa "Zastava vozila" inkasirati na ime prodaje svoje imovine u Hrvatskoj. - Pre dva dana u toj bivšoj republici SFRJ prodato je preduzeće i prateći objekat u kome se nekada montirao stari model "132", zatim odmaralište sa hotelom u Pučištu na Braču - potvrdio je Zoran Adžić, direktor Direkcije za pravne poslove kragujevačke kompanije.\nAdžić je takođe rekao da je novac od prodaje već uplaćen na račun "Zastave". On nije naveo o kojoj sumi je reč, već je naglasio da je to poslovna tajna i obaveza prema kupcu iz Hrvatske koji je želeo da cena ostane tajna. Prema nezvaničnim informacijama, od prodaje imovine u Hrvatskoj "Zastava" je inkasirala oko četiri miliona evra.